text:
ORANJESTAD – Awe 17 di december den Conseho di Minister di Reino, e decision pa aproba sosten di likides pa Aruba a keda posponi pa siguiente reunion. Motibo di esaki ta condicion adicional cu na ultimo momento a wordo poni door di Hulanda. Condicion cu ta cay pafo di e palabracionnan actual y cu ta bay contra nos Constitucion.
Durante ultimo luna e ekipo di profesional di Aruba a traha incansablemente pa asina logra cumpli cu tur condicion stipula conforme palabracion. Pa locual ta e trayecto di landspakket Aruba a cumpli grandemente locual ta refleha tambe den reporte di esaki door di COHO.
Lamentablemente locual a wordo exigi di Pais Aruba, na ultimo momento ta pa bay di acuerdo pa firma un protocol unda cu lo bypass Parlamento di Aruba. Forsando asina Gobierno di Aruba pa actua contra constitucion y nos a splica Hulanda cu nos no por haci esey.
RECORTE DI SALARIO
Adicionalmente, a pesar di varios peticion haci pa Aruba, pa bin cu un solucion relaciona cu e recorte di salario di nos empleadonan publico, Hulanda a dicidi di no bay di acuerdo cu esaki y stipula e recorte aki como un otro condicion.
Nos Minister Plenipotenciario na Den Haag, sr. Guilfred Besaril a protesta contra esaki.
Pais Aruba ta lamenta e sucedido aki specialmente mirando cu Aruba a cumpli cu tur condicion. Un punto enfatisa door di Hulanda mes.
Awor negociacionnan lo sigui pa yega na otro prome cu e siguiente reunion, den januari, caminda lo tin oportunidad nobo pa yega na acuerdonan fiho cu Hulanda, na bienestar di nos pais. Aruba tin tur confiansa den esaki y lo sigui cu e colaboracion estrecho y constructivo cu nos madre patria.
KIKO ESAKI KIERMEN PA ARUBA
Esaki tin como consecuencia cu e fondonan di pais Aruba ta limita. Gobierno a traha riba un plan B, y a informa Parlamento di Aruba di esaki e siman aki. A base di e Plan B aki lo por cubri tur e debenan.
Lamentablemente no tin espacio ainda pa por reduci e recorte di salario inmediatamente manera ta e peticion di sindicatonan. Mientrastanto Gobierno di Aruba ta bolbe extende un invitacion na sindicatonan pa dialogo, pa forma un frente uni y mas fuerte.


c: text/html

text: ORANJESTAD: Siman pasa riba invitacion di mandatario di Deporte, sr. Kurt Johnson di Total Venue Concepts; un profesional den preparacion di pista di “drag racing” na Merca tabata cuater dia na Aruba. Sr. Johnson den su carera a atende cu hopi pista di drag race rond mundo y tin conocemento y experticio amplio pa evalua, midi, bora, analisa pista y duna un rapport final. Sr. Johnson a bishita e pista di Palo Marga hunto cu miembro di ABM y representante di Ministerio di Deporte unda a analisa kico tur tin cu wordo haci pa e pista por wordo certifica. Sr. Johnson a reuni cu e mandatario di Deporte unda e la duna presentacion preliminar di e rapport. Durante su estadia sr. Johnson a reuni cu companianan na Aruba cu tin ekiponan cu por ehecuta e trabou asina cu tin e fondonan disponibel. E rapport final ta wordo entrega e siman aki na Ministerio di Deporte. Finalisando Minister Endy Croes a expresa cu ohala pronto e pista por wordo drecha y aproba pa instancianan internacional. Pa e coredonan di drag race por tin un pista cu ta cuadra cu tur specificacionnan di IHRA y NHRA pa caredanan internacional y nacional por tuma luga riba pista di International Raceway Park Palo Marga na un manera mas safe posibel.

robotstxt: allowed

filter: keep


text:
E fecha di 27 di augustus 2017 ta un dia riba cual nos ta recorda con dos aña pasa den Parlamento nos autonomia financiero a ser traiciona door di AVP. E origen di henter e entregamento di nos autonomia financiero a origina ora cu Gabinete Eman a haci un desaster cu nos finansa publico caminda nan a crea deficitnan di mas cu 440 miyon florin pa aña y un redoblacion di nos debe nacional yegando te na 86% di nos GDP. Consecuencia di esaki ta cu e gobierno di AVP a haya un Aanwijzing y despues un KB for di Hulanda y cual finalmente a desemboca den institucion di un Comision Supervision Financiero, esta CAFT pa Aruba.
Provocacion y intimidacion
Echo ta cu e politiconan di AVP no tabata tin y te ainda no tin ningun tiki balor pa nos autonomia financiero ya cu nunca nan a lucha pa Aruba por a haya su Status Aparte. Riba e dia di votacion pa cu e ley di CAFT, nos por a mira un organisacion completo bon hinca den otro pa silencia voz di esnan cu si realmente ta para na vanguardia di nos autonomia. E gobernantenan cobarde a pone yen di coordinador cu ta cobra sin traha for di tempran blokia entrada di e tribuna di Parlamento pa laga nan hendenan so drenta. Tambe nan a laga nan hendenan arma cana rond den gang pa provoca, intimida y menasa e parlamentarionan di MEP.
Victimanan di opresion
Tabata for di oranan tempran di mainta di e dia ey cu sindicatonan a pidi pa nan wordo scucha den Parlamento. Sinembargo Presidente di Parlamento Marisol Lopez-Tromp a keda tene nan na liña y despues a dal porta cera den nan cara cu consecuencia cu e atakenan riba parlamento a cuminsa. Fraccion di MEP a pidi pa schors e reunion un rato y scucha e sindicatonan pa asina baha e tension cu tabata creciendo pafo di edificio di parlamento, pero e presidente a nenga y ta te despues cu reunion a caba den cual 13 parlamentario di AVP a vota na fabor di e ley di CAFT, el’a invita nan pa papia pero e ora ey e baca a hoga caba. Net ora cu e reunion a termina e coordinadornan a cuminsa tira boter riba e multitud y como consecuencia cu cosnan a sali for di man. Gabinete Eman a manda Riot Comando contra e manifestantenan y varios tabata e manifestantenan cu a bira victima di opresion y dictadura despues cu nan a haci uso di nan derecho fundamental di manifesta y mustra nan repudio pa e forma con nos autonomia financiero a ser traiciona. Tambe un cantidad di manifestante a wordo aresta y benta den prison pasobra nan tabata lucha pa un causa noble. Pueblo a manifesta na dos ocasion tambe contra e detencion di e prisoneronan politico aki.
A manipula tur evidencia
Ta di lamenta cu tur evidencia pa loke tabata e provocacion cu a sali di e coordinador y siguidornan di AVP for di edificio di Parlamento contra e manifestantenan a wordo manipula y kita, ya cu su dia siguiente caba Minister President Mike Eman hunto cu su siguidornan a laga bari, limpia y verf e edificio di Parlamento y asina logra na kita tur evidencia di tiro for di armanan di candela di nan propio siguidornan.
Finalmente, laga e dia di awe ta un dia di reflexion pa tur hende riba Aruba bira consciente di e traicion cu AVP, incluyendo Otmar y Marisol di POR a comete contra e pais aki y cu nan por haya e inspiracion pa sigui lucha y finalmente elimina e supervision financiero imponi riba nos pueblo y esaki danki na e gobernacion desastroso di AVP.


text:
ORANJESTAD,Aruba
Awe nos ta trata presupuesto di pais Aruba y e presupuesto di pais Aruba no a scapa di e virus. Ora nos wak cifranan di SVB y DRH por ehempel, nos ta papia di un perdida di 21 mil cupo di trabou directamente relaciona na turismo, 2 mil cupo di trabou parcialmente relaciona na turismo y dos mil cupo di trabou indirectamente relaciona na turismo. Alrededor di 25 mil cupo di trabou ta traduci den un perdida di 64 miyon florin pa luna na salario. Esaki excluyendo tipnan cu e trahadornan aki ta ricibi y nan beneficionan secundario di trabou. E impacto ta sumamente grandi y p’esey no tin lugar pa mocionnan populista.
RAPPORT DI STANDARD & POORS
Cu e impacto ta bay ta grandi pa Aruba nos sa. Si nos wak por ehempel e prome rapport cu Standard & Poor’s a emiti riba 17 di maart, specificamente riba cua paisnan ta mas vulnerabel pa loke ta e impacto di COVID-19 riba turismo, bo por wak cu nan ta menciona cu e isla cu lo wordo afecta mas fuerte ta Aruba. Nos GDP ta esun cu lo wordo afecta mas y segun e diferente “stress scenarios” nos ta e pais caribense mas vulnerabel.
MOCION POPULISTA
Ta premira cu entrada di Gobierno lo baha cu 627 miyon florin y entrada relata na turismo lo baha cu 80%. Pues awe no ta momento pa haci politica populista. E medidanan di emergencia pa mitiga e situacion cu esunnan cu a perde nan entrada y empresanan a haya nan mes aden ta rekeri 1.3 biyon florin. E mocion di POR pa corta solamente 1000 florin pa un periodo di 3 luna no lo yuda pa remedia e situacion. Bo ta papia di un contribucion di 0.00023076%. No ta e momento pa hunga politica cu dolor di e 25 mil famianan cu a perde trabou.
PROCESO
Otro luna Gobierno lo presenta e tercer fase cual ta ensera e pasonan structural cu mester wordo tuma pa nos yega bek na e realidad prome cu e crisis. Y nos fraccion ta dispuesto pa entrega mucho mas cu simplemente 1000 florin pa 3 luna, cual ta fingi un ayudo superficial. Mas bien nos lo ta solidario pa entrega algo mucho mas significativo na bienestar di nos pueblo.
PA CONCLUI
Ta sumamente importante pa existencia di nos comunidad pa nos uni. Nos tur mester aporta, no solamente den finanzas, sino tambe den cordialidad, hermandad y convivencia di un pa otro. Y p’esey nos ta haci un apelacion fuerte na pueblo pa carga e responsabilidad colectivo y individual. Union combina cu Actitud y actuacion civico ta loke ta necesario pa nos por combati y vence e virus aki.


text:
Evolushon
Evolushon (tambe konosí komo evolushon biológika, genétiks of orgániko) ta e kambio den organismo di un sierto poblashon pa.medio di generashonnan susesIvo. E kambio aki ta resultá for di interakshonnan entre prosesonan ku ta introdusí variashon genétiko den un poblashon, anto otro proseso ku ta kit'é. Komo un resultado di esei sierto karakter ta bira mas of menos komun. Un karakter ta un karakteristiko anatómiko biokemestriko of di gedrag; ku ta e resultado di interakshon ambiental-genetiko.


text:
The content originally appeared on: Diario
Biento lo bay cay awe na Aruba
ORANJESTAD (AAN): Un Ola Tropical basta fuerte lo bay ta pasando riba Diaranson y Diahuebs den cercania di Islanan ABC. National Hurricane Center ta sospecha cu ora e drenta Lama Caribe, e ta bay tin chens grandemente di desaroya y haya aun mas forza.
Data cu nan ta dispone di dje, ta indica cu un circulacion amplio a wordo detecta Diamars merdia banda di 11.2º Nort y 58.8º West, cu ta como 185 km pariba di isla di Tobago. E Ola Tropical sinembargo ta wordo afecta pa bientonan fuerte na nivelnan halto di atmosfera. Sinembargo awe ora cu e drenta Lama Caribe, e lo por haya situacion mas faborable pa e converti su mes den un Depresion Tropical. E ta moviendo direccion west entre 18 pa 27 km/h.
Segun National Hurricane Center, condicion ta parce di ta mas faborable ora cu e yega den area central di Caribe, of parti west di Caribe.
No obstante esey, nan ta calcula cu awacero pisa lo por wordo sinti na islanan ABC, como tambe parti di costa panort di Venezuela, y costa noordoost di Colombia.
Pues awe Diaranson na Aruba, biento lo bay cay bastante y ta bira hopi calor. Lama tambe lo ta calmo. Pero ora cu awacero cuminza cay awetardi pa anochi, y sigui pa Diahuebs, tin di tene cuenta cu biento por ta fuerte e ora ey. Pa resto di siman tambe y weekend por keda spera mas awacero.
Riba e potret aki saca Diamars atardi 4:00 pm, por mira e parti grandi di e nubia di e Ola Tropical fuerte aki net ora e ta yegando Trinidad & Tobago.


text:
The content originally appeared on: Diario
Nan kier elimina “dos luna di proeftijd”…
ORANJESTAD (AAN): Siman pasa tabatin Congreso y e forma con esaki a wordo prepara, y e forma cu a hisa benta documento riba mesa di e Sindicatonan, y contenido di esaki cu ta algo hopi schuin mes, unda e.o. e plan tey pa cambia regla na Aruba unda tur trahador lo bay labora awor cu un ‘proeftijd’ di 2 aña envez di e acostumbrado 2 luna… a pone e Sindicatonan dicidi cu esey ta basta, y no ta acepta nada.
Tur cos a cuminza riba 9 di Augustus 2022 ora Sindicatonan a ricibi email bao capa di “dialogo tripartite social laboral”, pa bisa cu e tres ultimo dianan di e siman di 7 di September 2022 lo tin reunion. Tur hende corda cu na 2019 tabatin congreso na La Cabana cu tripartite bon organiza, cu reglamento completo pa algo oficial. Gremionan Sindical cu Comercial y Gobierno a vota pa e constelacion ey.
Diripiente dia 18 di Augustus 2022, e Sindicatonan a haya informe telefonicamente cu loke lo socede na September lo bay ta un ‘Congreso Informativo’ pa haya informacion. Despues dia 30 di Augustus e Sindicatonan a tuma nota oficial cu a haya invitacion cu e horario y e lugar di Congreso.
Figurabo cu te Diabierna dia 2 di September 2022 atardi a haya documentonan di mas di 200 pagina pa lesa pa ta prepara dia 7 di September. Pues solamente 2 dia di trabao pa nan por lesa nan prome cu comienzo di e ‘Congreso’.
Ora cu a bay mira e Agenda, a tuma nota cu riba 3er dia nan kier bin cu rapport final, unda cu a compronde cu nan kier pa gremionan Comercial, gremio Sindical y Gobierno bin cu plan pa ehecuta.
Ora di lesa e documentonan, e tin di haber cu posicion huridico di trahador, pasobra e ta referi na parti E1 y E4 di Landspakket cu ta papia di condicion laboral y parti social.
Sindicatonan tin di representa nan miembronan na un forma digno, y si yega 2 dia prome pa duna 200 pagina pa lesa y despues bisa cu tin di bay cu acuerdo cune, Sindicatonan a splica Gobierno cu esey no ta e forma responsable.
Es mas, Gobierno mes ta viola e reglamento cu a wordo introduci na 2019 pa Congreso Social Laboral. Nan a core mustra Gobierno con na 2019 nan a bin cu mesun reglamento, unda ta poni na Articulo 9 cu ora yama un Congreso y kier manda e materialnan, tin di wordo manda 10 dia di trabao prome. Si bo mande 2 dia prome, ya bo no ta cumpliendo cu bo mesun reglamento.
Tambe Articulo 10 ta mustra cu tin 2 forma con nan por yama reunion pa un Congreso. Pero si bo tuma nota con e Congreso aki a wordo yama y ser atendi, e no a cuadra cu e reglamento. Ta parce cu un hende cu a organiza esaki no tabata sa unda su cara ta para.
E mainta ey di Congreso, e Sindicatonan a vocifera tur esaki, y a apunta tur esaki tambe por escrito, y esey ta importante.
Dos aña di proeftijd: Segun Sindicatonan, den e documentonan tin algun punto cu ta positivo pa e trahadornan, tin cierto aspecto cu tambe ta negativo pa e trahador.
Manera aworaki den sector priva, ora cu un trahador wordo tuma den empleo, e ta labora riba 2 luna di proeftijd. Den e documentonan aki tin proposicion pa haci e dos luna ey bira “2 aña di proeftijd”.
Den serio kier bin cu 2 aña di prueba? Aki Sindicatonan ta bisa cu esaki ta algo cu ta perhudica e trahador. Pasobra un trahador kier siguranza riba su posicion huridico, e kier cu e por bay banco pa cumpra auto of cera un hipoteca. Cu e cambio aki, e chens ta grandi cu despues di 2 aña, ata e compania ta bis’e cu nan no kier e trahador mas, nan ta prefera di busca un otro trahador pa labora pa 2 aña.
Aunke e cambio di ley ey ta pa sector priva, toch tin di tene cuenta cu pa Sector Publico tambe lo kier bay bin cu cambionan segun e Landspakket, como cu e tambe tin reformanan den sector publico.
E diesun Sindicatonan hunto y organizacion OPPA a uni den solidaridad y para y bisa cu nan o ta acepta con e cosnan aki ta canando.
Tambe dia 8 di September, nan a manda un carta pa Secretario di Estado na Hulanda, pa e tambe tuma nota di con Gobierno ta bin cu e maneho aki, cu no ta un forma responsable. Nan kier bin 5 pa 12’or y bulldoze bo cu papel, y tin te 12’or pa bisa “si of no”. Mañan ora cos bay malo, ta e mesun Gobierno lo bay sinta na conferencia di prensa pa bisa cu ta Sindicatonan mes a bay di acuerdo.


text:
Promé Minister Gilmar Pisas a presensiá konferensia di LWI (Leading With Integrity)
Publiká riba 11 Novèmber 2021
Willemstad – Promé Minister Gilmar Pisas a presensiá e konferensia di Leading With Integrity (LWI) dia 5 di novèmber 2021 na Marriott Hotel.
E fundashon di LWI a keda lantá na aña 2014.
Su propósito ta pa forma lidernan den e área di integridat for di den e sektor privá i tambe esun públiko.
Un di e aktividatnan importante di e fundashon ta nan konferensia anual. E aña aki a tuma lugá e di 5 konferensia anual dia 5 di novèmber 2021 na Marriott Hotel, kaminda a duna enseñansa i a interkambiá riba e tema di integridat.
E tópiko di e aña aki tabata: Morality: the Law without Loopholes.
Tabatin diferente dignitario presente na e konferensia aki, entre nan sra. Gobernadó, diferente Minister i Parlamentario.
Entre e oradonan tabatin tambe e Presidente di Parlamento sra. Charetti America-Francisca ku a presentá un diskurso sumamente impreshonante.
E konferensia tabata unu hopi fruktífero yená ku informashonnan hopi balioso rondo di e tema di integridat.


text:
Morgan Freeman lo risibí e distinshon di arte mas haltu na Merka.
Aktor Morgan Freeman lo risibí “The National Medal of Arts” ku ta e distinshon kultural mas haltu na Merka. Presidente Obama lo otorgá e premio aki, segun un informe di Kas Blanku. Ta otorgá e kondekorashon aki tur aña na personanan den e sektor di arte i kultura ku a hasi un aporte eksepshonal na e kultura di Estádos Unidos. Freeman a gana un Oscar na 2004 komo mihó aktor di reparto pa su ròl den e pelíkula “Million Dollar Baby” di Clint Eastwood. Na 1989 e la gana un Golden Globe pa mihó aktor den e pelíkula “Driving Miss Daisy”. Na 1984 a kuminsá ku e premiashon di “National Medal of Arts”. Otro selebridatnan ku a risibí e distinshon aki den pasado ta entre otro e eskritor Stephen King, aktris Meryl Streep i kantante Dolly Parton. Aparte di Freeman e sineasta Mel Brooks i kompositor Philip Glass tambe lo risibí e prestigioso distinshon for di presidente Obama.


text:
Publiká riba 04 Sèptèmber 2018
Willemstad – Minister Jesus-Leito huntu ku Domeinbeheer a tuma nota di diferente benta ilegal di tereno di Gobièrnu na preis di baka flaku. Domeinbeheer kier atvertí pueblo di Kòrsou pa paga hopi bon tinu i no kai den e trampa pa kumpra tereno di Gobièrnu, ku òf sin konstrukshon, ku no ta emití legalmente. Den ambos kaso lei ta kondená tantu e kumpradó komo e bendedó. Tin hopi kumpradó ku a resultá di ta víktima i e konsekuensianan ta grandi. Den un kaso asina, e kumpradó ta pèrdè su sèn i na Domeinbeheer e kaso lo ser konsiderá komo okupashon ilegal. Domeinbeheer no por duna un garantia ku por formalisá uzo di e tereno. Den e kuadro aki, Domeinbeheer ta atvertí pueblo di Kòrsou i duna algun punto importante ku kada kumpradó mester tene kuenta kun’é na momentu ku ta kumpra un kas òf tereno. Nòmber di personanan ku ta bende tereno di Gobièrnu ilegalmente ta konosí i Domeinbeheer ta tumando akshonnan legal kontra e personanan aki.
Posibel konsekuensianan
Tin diferente manera ku tereno di Gobièrnu ta ser bendí di forma ilegal. Ta bende tereno di Gobièrnu bashí, sin ningun konstrukshon ariba. Tambe sa bende tereno di Gobièrnu ku un konstrukshon riba dje, sin ku e tereno a ser emití legalmente dor di Domeinbeheer. Ademas, Gobièrnu no ta formalisá un tereno bashí den ningun kaso. Pues, aki tambe e kumpradó ta pèrdè su sèn. Den kaso ku e kumpradó a kumpra un tereno ku konstrukshon ilegal riba dje, e mester bai kana un proseso di formalisashon, den kual Domeinbeheer no por duna garantia ku e proseso lo tin un resultado positivo. Domeinbeheer ta splika tur petishonario di formalisashon ku ta evaluá kada kaso di okupashon ilegal individualmente. A base di resultadonan di evaluashon por determiná si por legalisá si òf nò. Si akaso no por formalisá, e kumpradó lo mester dil ku e konsekuensianan di esaki tambe.
Puntonan di atenshon pa e kumpradó
Ta importante pa kada persona ku ta deseá na kumpra un tereno òf kas evaluá tur aspekto di e tereno òf kas ku ta deseá na kumpra. Aki ta sigui algun punto ku mester tene kuenta kun’é na momentu ku ta kumpra kas/ konstrukshon riba tereno èrfpagt òf hür:
1. Domeinbeheer ta urgi kada persona ku kier kumpra un kas òf tereno, pa informá bon si e tereno ta emití legalmente, tantu serka e bendedó komo serka e instansia di Gobièrnu konserní (Kadaster).
2. Tene na kuenta ku e úniko tipo di tereno ku por bende ta tereno ‘eigendom’. No por bende tereno di Gobièrnu èrfpagt ni tereno di hür. Esaki no ta un akto legal.
3. Ora un kumpradó ta kumpra un kas riba tereno di Gobièrnu, e ta paga solamente pa e balor di e kas i no pa e tereno mes. E tereno ta keda tereno di Gobièrnu i mester paga anualmente pa e derechi di uzo, konforme e akuerdo di èrfpagt òf hür.
4. Ta importante pa kana e kaminda di kompra di kas òf tereno legalmente i evitá dolo di kabes despues. Na momentu ku bo ta kumpra un bien inmóbil (un kas òf un tereno ku kualke konstrukshon ariba) e kompra mester kana via notario pa bo risibí un akta notarial. Si bo no hasi’é via notario e traspaso ofisial no por tuma lugá.
Por mèldu benta ilegal
Si bo tuma nota òf ta na altura di benta ilegal di tereno di Gobièrnu, bo por mèldu via Facebook page Tereno pa Tur di Domeinbeheer òf bo por yama 0800-1919. Domeinbeheer ta habrí pa duna informashon adishonal kaminda esaki ta nesesario i posibel. Pa drenta den kontakto ku Domeinbeheer por akudí na Sentro di Servisio Domeinbeheer na WTC di djaluna pa djabièrnè, entre 8or di mainta pa 4or di atardi.


text:
Diahuebs mainta a drenta informe di un accidente cu hende herida na rotonde Sasaki. Mesora a dirigi tanto polis, ambulans y brandweer na e sitio ya cu un auto a bolter. Na yegada di e patruya a bin compronde cu un chauffeur di un KIA Serato lo tabata bin cu un velocidad halto, perde control dal den un Ford Escape, despues dal den un Jaguar y dal den un Toyota Yaris. Debi na e impacto e KIA a bolter. Na yegada di e ambulans nan a atende e victima y a transport’e pa hospital.
2 thoughts on “Auto cu lo tabata biniendo cu velocidad halto na rotonde Sasaki a dal den 3 auto y a bolter”
-
Danki Dios ta é a bai Hospital.. daña 3 hende su bida den un rato…may he go to hell
-
Si pone speedmeters (camera) , gobierno lo por collecta basta cen. Tur mainta
ta manera un racing ta tuma lugar. Autonan ta pasa full speed sigur riba
90 a 100 km. Please HELP.


text:
“Den e temponan aki financieramente dificil, tur ayudo cu nos por haya ta bon bini”
Diaranson 25 di october, ta tuma luga na Sint Maarten e Caribbean OCT’s Resilience Summit cu ta hiba e tema di “Unite Prepare Adapt.”, “Uni Prepara Adapta”. Esaki ta un conferencia den cual 12 pais den Caribe ta bin hunto pa trata e tema di resiliencia. Resiliencia ta e forsa cu un pais mester tin pa recupera despues di cualkier calamidad. Sea ta calamindad economico sea causa door di crisis economico mundial of di maneho di cada pais, of calamidad natural manera un horcan of teremoto of tambe un calamidad manera e crisis migratorio di Venezuela.
Durante e Caribbean OCT’s Resilience Summit, e 12 paisnan participante lo firma un documento cual ta un programa di Union Europeo cu ta pone 40 miyon Euro disponibel di European Development Found pa e 12 paisnan aki por uza e fondo aki den e proximo 5 añanan pa traha riba 3 area.
E prome area: Energia
Aki kier enfoca mas riba e eficiencia locual ta pas den e vision di Gabinete Wever-Croes. Gobierno di Aruba no ta enfoca riba visionnan cu no ta realistico manera tawata tin den pasado. Recalibracion di e visionnan irealisticonan aki di pasado ta tumando luga cu e meta pa yega na unda cu Aruba por ta completamente independiente di crudo y bay over sea na gas parcialmente of na otro energia alternativo. Pero mientras tanto, Aruba mester sigui concentra riba eficiencia. Eficiencia kiermeen con y con hopi nos ta uza energia y con nos ta bay pa pa uza menos energia door di ta mas conciente y cu mas eficiencia. Nos enfasis ta bay mas pa enfoca riba haci energia mas barata y baha e gastonan na Aruba.
E di dos area: Marine Biodiversity
Esaki ta encera e atencion duna na nos bida marino cu ta sumamente importante pa Aruba siendo turismo nos unico pilar economico. Hopi di nos turistanan ta bin door di nos area di beach sumamente bunita y tambe door cu nos tin un area marino. Nos mester proteha e area aki pa cua tin fondo den e 40 miyon Euro.
E di tres area: Disaster Prevention and Preparedness
Con ta previni disaster y con pa prepara miho pa disaster ta un tema di importancia y hopi actual tambe na Aruba. Bou di e capa aki, Aruba lo atende cu e crisis migratorio Venezolano cua nos ta considera un calamidad na Venezuela cu tin un impacto grandi na Aruba.
Prome Minister Evelyn Wever-Croes ta atende e conferencia aki y a expresa di ta hopi contento di ta parti di esaki y pa fin di e conferencia aki firma pa Aruba por tuma parti di e fondo di 40 miyon Euro di Union Europeo.
“Aruba ta participa hunto cu 12 otro pais den e conferencia importante aki. Corsou, Boneiro, Saba, Sint Eustacius y Sint Maarten ta forma parti tambe hunto cu 6 orto pais den Caribe. Hunto tambe tur e 12 paisnan aki lo forma parti di e 40 miyon Euro. Y den e temponan aki financieramente dificil, tur ayudo cu nos por haya ta bon bini”, Prome Minister Evelyn Wever-Croes a duna di conoce.


text:
Wuhan, China – Investigacion haci den e cuidad Chines di Wuhan ta laga sa cu posiblemente 4 baby a keda contagia cu e virus. E babynan aki lo a keda infecta den utero.
E investigacion aki a wordo publica den e revista medico di investigacion cientifico yama, Europeam Respiratory Journal. 4 baby recien naci a mustra di tin sintoma leve di e virus.
E babynan a naci cu keintura y poco problema di hala rosea. 3 di e mamanan tawata mustra sintoma di COVID-19 prome cu e parto caba. Manera cu e parto a caba di tuma lugar, dokternan a move e babynan aki pa otro sitio.
Pues a hala nan leu di e mama contagia cu e virus. Esaki pa asina preveni cu e baby ta wordo contagia cu e virus. Tampoco e babynan aki a bebe lechi di nan mama.
Mediconan a tuma tur e pasonan aki pa minimisa e chens di contagio, esaki segun investigacion. E parto di e babynan aki tawata via cesarea, pues no parto natural.
Apesar cu a tuma tur e medidanan pa preveni infeccion, e babynan toch a mustra sintoma. Investigacion a conclui cu e babynan aki a ser contagia den utero.


text:
Skibidó di spich pa Melania Trump a tuma retiro.(video)
Meredith Mclver ku a skibi e spich di Melania Trump a pidi despensa i entregá su retiro. E spich di kasá dje kandidato Republikano Donald Trump, tabatin hopi paresido na e spich ku Michelle Obama a duna na 2008. Riba e promé anochi di e konvenshon Republikano na Cleveland, Melania Trump a presentá su spich, ku despues a bira komentario di dia riba retnan sosial. Media merikano a akusá e kasá di Trump di a kometé plagio. Mclver ku a skibi e spich, a bin ta hasi esaki pa hopi aña kaba pa Trump Organisation. “Miéntras mi tabata skibi e spich pa Melania, mi mente a pasa riba Michelle”, el a deklará. “Despues den kombersashon telefóniko ku Melania, ela splikami algun pasashi di Michelle, ku sin mal intenshon a resultá den su spich despues”. Meredith Mclver a sigui bisa, ku despues di tur e reakshonnan, mesora el a entregá su retiro na Donald Trump. Trump a ninga di aseptá su retiro, alegando ku “tur hende por kometé un fayo”. Melania Trump a bisa ku ta e mes a skibi su spich, ku menos ayudo posibel.
VIDEO : Komparashon entre spich di Melania Trump (2016) i Michelle Obama (2008)


text:
Oranjestad-Pueblo di Aruba, hopi biaha un persona durante su añanan di estudio, nan no por saca afor precies, ki profesion e lo kier bay eherce. Hopi mucha ta cambia di estudio durante nan añanan mas avanza den educacion. Esaki ta completamente comprendibel y di aprecia, pasobra na final bo ta bay haya un profesional dedica na trabow y di ta gosa di satisfaccion laboral.
Awor, si bo tabata tin asina gana di a bira verfdo of tecnico, dicon anto bo a perde asina hopi aña studiando ley, te na bira un kandidaat notaris? Mas ainda, bo ta bira Prome Minister di un pais, eligi democraticamente, danki na bo campaña político asina convincente di bo gana di ta Prome Minister.
Pueblo a kere den bo persona y nan a duna bo nan confiansa pa haci e trabow. Desafortunadamente, e Prome Minister a resulta, cu su pasion no ta pa dirigi e pais sino pa verf solamente!! KICO?? Asina mes, anto esaki no localmente ma asta internacionalmente. Recientemente, su persona ta demostra orguyosamente riba potret, con e por los un bolt bow di un maquinaria na Panama. Segun e PM esaki ta un tremendo logro pa su persona y un promocion como losdo di bolt pa Aruba (Turismo di los bolt).
Pueblo por ta di opinion, cu lo a costa pueblo di Aruba hopi menos placa si sr. Eman a bay traha na un contratista pa salario minimo, anto e ora ey, su persona eherece e trabow di un verfdo of di un mecanico? Consecuentemente, pueblo di Aruba tin cu paga sr. Eman mas cu 15.000 florin pa luna, pa su persona cana verf so y tambe pag’e pa e biaha pa otro paisnan, pa e purba los un bolt.
Kico ta e balor agrega di un Minister President verfdo of mecanico? Siguramente su persona lo a haya un trabow na Marlon Garage of pa desmantela Freezone por nada, manera treci padilanti door di gobierno di Aruba. Loke mester sosode ta cu Parlamento mester bin cu un mocion di desconfiansa den e salud mental di e Prome Minister. Un encuesta parlamentario relaciona cu e pasion pa trabow cu e PM tin. Mester saca afor publicamente, si su persona lo ta mas efectivo como verfdo, tecnico of como un Prome Minister. Esaki ta zona straño, pero mester por duna sr. Eman un ayudo psiquiatrico como muestra di aprecio y respet na Aruba su Prome Minister. E promenan responsabel pa pidi un encuesta parlamentario relaciona cu e salud mental di e Prome Minister, ta e 13 parlamentarionan di AVP. Oposicion tambe mester vota PRO pa dicho mocion. Asina unanimamente Parlamento, mustra aprecio y amor na e Prome Minister, pa yuda conclui, kico ta su pasion berdadero di trabow. Esaki ta un win-win situacion pa pais Aruba. Prome Minister ta sali for di closet mustrando kico enberdad e su pasion (verfmento) y tambe Aruba su finansas publico ta bay drecha door di paga su persona un salario minimo pa verf, na lugar di 15.000 florin pa luna como minister. Finalmente, opinion general ta indica, cu su ruman mayor, ex Prome Minister y tambe “Analista Politico”, tin cu papia cu e Prome Minister actual, p’asina purba saca afor realmente kico ta e pasion di trabow di e Prome Minister, esta di ta verfdo, mecanico of gobernante?


text:
Investigacion Archivistico
Pa haci investigacion archivistico (p.e. investigacion di famia y documentonan) por haya asistencia di e Seccion di Servicio di ANA. E investigacion ta wordo haci dor di e peticionario y si mester haya documentonan, por pidi asistencia.
E documentonan mas bieu y fragil por wordo mira solamente den nan version digital.
Por saca potret di documentonan, pero mester pidi permiso na personal di ANA y ta prohibi pa usa flash.
Pa haci investigacion archivistico mester tene cuenta cu e reglanan existente.


text:
Diabierna ultimo tabata tin e oportunidad di despedi di Melanie Angel Thiel na Drive Inn, esaki a tuma lugar for di 6’or di atardi pa 9’or di anochi.
Un momento hopi tristo caminda varios hende a haya chens pa despedi di un gran persona Melanie Angel Thiel, miho conoci y cariñosamente yama ” Mela, Mel, Mely, Lotchi, Beer, Melonchi of Melager.
Paradera: Diasabra for di oranan di merdia curpa di Melanie tabata reposa na Misa Santa Filomena na Paradera aki tambe un cantidad di amigo, conocinan, bisiñanan y famianan por a despedi di Melanie. Despues Melanie a wordo hiba na su ultimo lugar di sosiego cu ta na Santana Pastoor Kranwinkel na Paradera.
Por a nota riba e caranan di su mayornan, su rumannan y su amigonan un tristeza enorme. Melanie a wordo acompaña pa su ultimo lugar di sosiego pa su famia, amigonan y conocirnan. Un cantidad grandi di areglonan floral a decora su ultimo lugar di sosiego.
Melanie a nace dia 09 di mei 1988, su mayornan ta Francia “Anchie” Semeleer y e conocido musico y cantante Robert Thiel.
Melanie ta ruman di e artista Arubiano Jonathan Thiel, conoci internacionalmente bou di e nomber artistico Jeon Arvani. Melanie tin mas ruman, Rozanne Thiel, Garvin Albertus y Jean Paul. Melanie tabata tin un sobrino yama Ro-endry Bryson.
Melanie a laga atras su pareha Jay Lovell y su yiu Jayzley Brown.
Arubanative.com ta extende su palabranan di mas profundo condolencia na famia y amigonan di Melanie Thiel y cu Melanie sosega na paz.


text: Kralendijk – Minister Carola Schouten i su delegashon ta di bishita na Boneiru. Gezaghebber Edison Rijna i Representante di Reino sr. Jan Helmond a risibí e Minister i su delegashon na Bonaire International Airport – BIA.. Awe mes Minister Schouten i su delegashon a sinta ku Kolegio Ehekutivo kaminda e tópiko prinsipal tabata e situashon di pobresa riba nos isla i e manera kon pa atendé ku esaki. E dianan binidero Minister Schouten lo papia tambe ku e partnernan di Diálogo Sentral i tambe lo bishitá algun instansha. Por mira bèk riba un kombersashon fruktífero awe.


text:
Daniel ta propietario di Artpuntocom, un compania di publishing. “E tabata un comienso basta fuerte, tabata full otro mercado, full otro Aruba, dus full otro reto.” Pero mediante perseverancia y resiliencia, awo Artpuntocom ta celebrando binti aña di existencia.
Desde un edad trempan, Soto tabatin un amor y afinidad pa expresion artistico. E tabata pinta cu oleo tempo cu e tabata 13 pa 14 aña, y asina a ripara cu e tabatin un talento innato pa diseño. “Un diseñador grafico, bo por studia of bo por siña tecnica den software. Pero si bo no ta creativo, bo tin cu busca otro trabao”, Daniel ta comenta. “Bo ta bay crea un arte, dus si bo no tin e parti creativo, eigenlijk bo tin cu haci otro cos.”
E ta corda cu a cuminsa ta haci sketch exclusivo cu potlood, despues a pasa pa oleo (oil painting) y a continua cu dibuho.
“Mi ta bin di Venezuela. Mi tabatin experiencia di publishing caba, mi a traha den un frankisia di ARS Publicidad na Maracaibo.” E tabata un compania grandi, den departamento grafico so tabatin 30 hende, entre diseñador grafico, dibuhante, redactornan creativo, etc. E compania completo tabata alrededor di 150 persona. E tempo aya, ainda e proceso pa traha un aviso ainda no tabata completamente digitalisa. Daniel ta bisa cu e tabata mas o menos 50/50 entre fotomecanica, montahe y computer. “Algun parti di potret tabata sali den fotomecanica, bo ta cort’e, haci un montahe – e tempo aya tabatin un dibuhante montador, asina mi a cuminsa”, Daniel ta indica. “Bo ta haci e montahe riba un carton, corta e carton, pone un tapa, un papel transparente unda e cliente ta haci coreccion. Asina un parti tabata sali print for di computer, un parti tabata sali for di fotomecanica, y e dosnan ey e dibuhante montador ta hinca den otro y ta pone nan riba un aviso pa e por sali den corant.”
Awendia, tur e trabao individual ey –redactor creativo, director creativo, dibuhante montador, diseñador grafico, fotomecanica – awo ta practicamente den computer. Y di traha business cards y flyers, awo nan ta traha mas riba sticker, printing, car wrapping, banner.
E por corda cu a cuminsa ta haci retouching di potret antiguo. “Hende tabata trece potret di nan mama, di nan wela cu ta den mal condicion pa retouch esakinan.” Di esaki a sigui cu aviso den corant – cuminsando cu Chevrolet, Van Dorp, y hasta nan tabatin nan propio revista, Speed Magazine, na aña 2002 pa 2006. “E tabata trata di tur loke tin di haci cu auto na Aruba. Tabatin car show, drag racing, poster, informacion di mecanica, clasificado pa auto, motorsport – avion miniatura – tur esey tabatin den e revista.” Pero na final printing a bira demasiado caro y nan a stop e revista y bay back na loke semper nan tabata haci – diseño.
Tecnologia ta un parti importante den e negoshi di publishing. Daniel ta conta cu nan mester keda nan mes actualisa cu e desaroyonan tecnologico den nan industria, principalmente door di atende convencion y exponan internacional pa refresca nan conocemento y informa nan mes riba material y ekiponan nobo cu ta bira disponible. Den esakinan, miles di persona ta participa pa cera conoci cu tecnologianan internacional – manera di Italia, Asia, y Merca. Nan ta traha cu Apple – “ora nos a cuminsa e tabata Macintosh” – y Photoshop.
Ora el a bin Aruba el a busca trabao na varios compania, pero esaki no a resulta, probablemente pasobra destino tabatin otro plannan pa Daniel. “Nos a bin Aruba y mi a cuminsa cu Art. Nos a haya un cartera di cliente bon y confiable, dus nos a cuminsa eynan mas tanto cu diseño y aviso den corant.”
Daniel ta gusta e parti di diseño, ora e ta sinti su mes pa ta creativo. “Hopi hende talbes no tin e informacion corecto di un diseño, nan ta kere cu talbes e ta un mashin. E ta un producto cu bo ta traha for di nada.”
Y a pesar cu paso di tempo ta haci cu productonan ta bira cada bes menos duradero – un sticker antes tabata dura mas, e enfoke di Daniel ta keda riba duna e miho calidad na su clientenan, pa por cumpli cu nan necesidadnan. Dependiendo di e producto, na Artpuntocom por tarda y costa mas. Pero esaki ta pa motibo cu ta enfoca riba mantene un calidad halto. Esaki ta reforsa su relacion cu su clientenan, unda nan por confia cu nan ta bay ricibi un bon producto, mas duradero y miho. Y calidad ta e secreto di su exitoso 20 aña di negoshi.
“Habri un compania ta facil. Manten’e ta e arte”, Daniel ta comenta. “Mi ta kere bo mester tin hopi perseverancia, fe definitivamente, kere den loke bo ta haci, y duna un bon producto. That’s it.”


text:
E situacion na Bubali y San Miguel ta birando serio. Habitantenan ta hopi preocupa y ta teme cu e molester di awa ta birando un menasa pa salud publico. Nan ta teme cu departamentonan di gobierno ta sinta man crusa y ta kere cu e problema ta drecha su so.
Ta un luna caba cu awa sushi di Bubali plas ta crusa caminda y yega na casnan y asina stroba trafico y peaton. Segun habitantenan den e bario, tin yen di sangura y bestianan cu ta forma peliger pa salud.
Segun cu awasero cay, e awa sushi di Bubali plas ta yega mas cerca di e casnan. Bisiñanan ta hopi preocupa. Y nan preocupacion ta mas grandi pasobra nan ta yama pa haci algo pero te ainda nada.
Parce cu nunca antes e situacion asina a yega di pasa den e bario, Ora awa yobe DOW ta habri un sluis pa e awa bay lama pero e biaha aki no. Consecuentemente, en bes cu e awa bay lama, e ta acumula y bay e otro banda. E ta crusa e caminda di Sasakiweg y yega e casnan situa ba otro banda di caminda. Ta urgi e ingenieronan di DOW pa pone atencion na e situacion.


text:
Richard Jacobs di Ibero American High School ta comparti di e gran oportunidad pa studiante di nan scol pa sa con produccion y concurso pa ta traha un flyer. Pa e motivo ta bin cu projecto pa studiante bay den area laboral di un produccion y motivacion.
Pa tur esnan cu caba nan estudio den 4 aña, por ta activo den e mundo di media. E ta splica cu nan enseñanza den e mundo basico di media, manera television pero tambe computer science, editing, y tur locual ta encera multimedia.
Sr. Jacobs ta bisa cu e ta satisfecho cu tin studiante cu ta haciendo nan scol cu motivacion y ora bin cu projecto den compania di berdad e ta duna nan mas gana pa sigui y siña mas. “Nos ta contento cu nos cliente Osline Ismael cu a duna e confiansa y oportunidad pa dunan nan produccion cu nan a pidi p’e.”
Segun sr. Jacobs di e forma aki, e studiante por siña di un manera mas cerca con e mundo di labor ta traha, ki ta reglanan di media, e mundo di television y con pa traha mas corecto. E ta bisa cu e forma aki ta stimula y ta haya mas experiencia di e mundo di media y nan por tin un idea unda nan kier yega den futuro.
Comerciante Osline Ismael di Accion Battery Store ta bisa cu a haci entrega di premio di e concurso cu tabatin di e flyer. Nan a acerca pa haya un bateria nobo cu tecnologia Aleman, nan a combersa cu sr. Jacobs pa tene un competencia pa alumno por diseña un flyer.
E flyer cu nan a haya mas atractivo ta gana e competencia. Sr. Ismael ta bisa manera comerciante di hoben, esaki ta un forma pa motiva nan den e mundo aki. Nan ta bira mas creativo y grandi.
Pa finalisa el a bisa cu di e forma aki ta pa stimula e diseño tambe den e muchanan. “Nan a haci un tremendo trabou den mustra nan creatividad y haci uso di dje pa sigui crece den e mundo di media.”


text:
100 opheto
Ku tempu vários memoria i eksperiensia ta keda mará na e ophetonan ku nos ta rondoná nos mes kuné. Asina e ophetonan ta surpasá nan funshon inisial. Nan ta apsorbé nan propio historia, nan propio narashon, konektá nos ku otro, ku un sierto lugá, ku tempunan ku a pasa. Di e forma aki, un simpel opheto por bira un relikia ku ta kontestá pregunta tokante nos origen i nos identidat.
Workshopnan
Nos a kolektá e ophetonan aki invitando personanan pa asistí na un seri di seis workshop na Museo di Kòrsou den mart i april 2022. Durante e workshop, partisipantenan tabata kompartí nan ophetonan i e historia ku tin tras di e ophetonan aki. Loke a resaltá serka nos ta ku niun di e kombersashonnan no a kaba den diskushon òf desakuerdo tokante kiko tabata bèrdat of kua opinion tabatin mas balor. E kombersashonan tabata bai tokante bida di hendenan den pasado i presente. Kada un di e partisipantenan tabatin su propio bista partikular pero e tabata algu interesante i inspirativo, no algu problemátiko òf kontroversial.
Nos a hasi nos bèst pa presentá e ophetonan den e esfera aki. Nan no ta representá un berdat so ni nan no ta ekskluí diferente perspektiva. Nos ta konsiderá historia komo un fenomeno ku tin varios forma, un kombinashon di ritmo ku no mester wordu kontá pa un solo bos.
Un trabou kontinuo
Loke nos ke logra ku 100 Opheto ta un kombèrsashon animá tokante Kòrsou su historia pero for di un perspektiva ku ta kuminsá di abou bai ariba. Pa años a ignorá hopi di Kòrsou su historia dor di e desigualdat di poder òf rikesa. Maske ta mustra manera ku tempu ta kambiando, nos ta kere ku ainda tin hopi mas pa deskubrí den e pasado skondí.
Ta nos intenshon pa ekspandé e proyekto di 100 Opheto pafó di Kòrsou di manera ku por traha un fuente riku di historia i opheto riba un eskala karibense òf kisas te asta riba un eskala mundial. Si bo por konta nos historianan ku nos no a yega di tende ainda òf trese ophetonan partikular pa nos, òf si bo ta kere bo por añadí algu na un di nos futuro proyektonan, por fabor tuma kontakto ku nos.
Fuentenan
E partisipantenan di e workshopnan tabata nos prinsipal fuentenan históriko. Si nos tabatin mester di mas informashon nos tabata puntranan pa konta nos mas tokante nan opheto ora e workshop a kaba. Den mayoria kaso nos a añadi konteksto pa pone kada opheto den un tempu i lugá.
Pa esaki nos ta kontentu di por a konta ku institushonnan manera NAAM i Archivo Nashonal di Kòrsou. Nan ta pone hopi informashon konfiabel na alkanse di públiko. Nos a hasi uso di bukinan spesifiko manera e tremendo buki titulá “De vergeten monumenten van Curaçao” (Arnhem, 2014) di Ruben La Cruz i Karolien Helweg ku ta papia tokante “e kas di palu furá ku bleki” i hopi otro publikashon balioso tokante e partinan menos konosí di Kòrsou su historia.


text:
ORANJESTAD – Gobierno di Aruba a sigura diamars den un comunicado, cu ‘no tin decision ainda ken lo reemplasa e actual minister plenipotenciario na Washington, Joselin Croes’. Esaki ta interesante mirando cu varios medio (incluyendo NoticiaCla) a raporta caba cu e posicion a keda yena caba y cu e nomber te hasta ta conoci. No solamente esey, pero e persona en cuestion, actual abogado Ronny Wix mes a confirma su funcion diamars pa NoticiaCla. E pregunta ta unda e confusion ta of ‘ken no a haya e memo’.
PERIODO TA FINALISANDO
Den e comunicado diamars, gobierno a splica cu e periodo di e actual minister plenipotenciario na Washington, Joselin Croes ta finalisando y basa riba palabracion den coalicion, partido Raiz mester propone un candidato nobo. Sra. Joselin Croes tambe tabata candidato di e partner den coalicion anterior, POR.
PROCEDURA A CUMINSA CABA
E comunicado ta sigui bisa cu ‘e procedura pa reemplasa e minister plenipotenciario a cuminsa caba’. Como ta un procedura cu ta tarda, y cu mester wordo aproba pa Hulanda, e nombracion di Joselin Croes a wordo prolonga te cu maart 2023. “Ora e procedura finalisa, Gobierno di Aruba lo anuncia ken lo bira e siguiente minister plenipotenciario na Washington”. Esaki siendo cu e posicion a keda yena caba te cu e persona tin fecha di cuminsa caba.
ORANJESTAD – Un dia despues di e sentencia monumental di Corte dialuna unda cu tres hues a dicta cu matrimonio di mesun sexo ta posibel na Aruba y Corsou, gobierno di (por lo menos) Aruba ta keto keto. Noticiacla a haci intento pa un reaccion di e mandatarionan, pero te awor, tin un silencio riba esaki. Tanto prome minister Wever como minister di husticia Tjon no a reacciona ainda pa NoticiaCla. No ta conoci si nan ta formulando un contesta ainda, y cu tin cu duna nan e tempo pa asimila e cambio aki, por lo menos legalmente. Asina mes, e unico politico local cu a reacciona habri riba esaki, ta e lider di partido ACCION21, Miguel Mansur. E lider politico aki nunca a sconde e hecho durante e ultimo eleccion cu e ta e unico lider politico homosexual. Su contesta riba e sentencia ayera tabata corto pero claro, y a bisa solamente en corto, ‘porfin’ riba su pagina social. Mientras cu gobierno a keda keto (ainda) publicamente, e mester reacciona oficialmente dentro di e tempo stipula y wak si nan ta bay den casacion. Noticiacla a compronde cu e posibilidad pa esaki tuma lugar ta casi un hecho, mirando e pensamento for di comienso cu Aruba no ta bay ‘permiti’ e cambio di ley aki ‘ainda’.
ORANJESTAD – E subida di tarifa cu 1 Florin pa autobus nota drenta na vigor awe mas! Asina minister di transporte Ursell Arends a confirma e siman aki. Segun e mandatario, durante e ultimo dianan a tuma nota di diferente expressionnan di parti di chauffeurnan di autobus chikito encuanto e subida di tarifa cu 1 Florin, indicando cu lo kier cuminsa cobra esaki entrante 1 di december 2022. Pero e proceso legal pa regla e tarifa nobo no ta finalisa ainda segun e mandatario.
ORANJESTAD – Embahador di Reino Hulandes na Venezuela Robert Schuddeboom a reuni cu minister di husticia Rocco Tjon e siman aki, riba entre otro e reapertura di frontera cu Venezuela. Durante e reunion aki, Aruba a duna un splicacion amplio di e grupo di trabou cu ta preparando pa cu esaki, como tambe e analisisnan pa loke ta e impacto di esaki, teniendo na cuenta e parti di siguridad.
ORANJESTAD – Awe tardi gobierno y Aruba Tourism Authority a lansa un proyecto innovativo caminda nos localnan y turistanan pa medio di nan telefon, por scan un QR code cu lo ta accesibel riba e caminda di Boardwalk Malmok y nan lo por scohe diferente hercisio.
ORANJESTAD – Despues di retraso di 2 aña, ta inicia fase 3 di proyecto Baby Beach. Dialuna mainta Minister Dangui Oduber tabata na Baby Beach caminda e a anuncia cu ta sigui traha ariba e masterplan di Seroe Colorado den e caso aki e proyecto di Baby Beach, anunciando e Fase 3 di Baby Beach su MasterPlan. E proyecto aki mester eleva henter e area rond di e playanan aki teniendo na cuenta e importancia di conserva nos naturalesa, creando asina un desaroyo di embeyesimento di e area na un manera sostenibel.
ORANJESTAD - Diamars ultimo Parlamento a trata e ley cu finalmente ta duna minister di Husticia Rocco Tjon e luz berde pa por ehecuta e proyecto di ex-Codemsa, cual pronto lo bay wordo comberti den un centro di Husticia, caminda lo bay ubica diferente departamentonan hudicial hunto bou un solo dak. Aunke cu a inicia cu e proceso aki di algun tempo atras, tin un motibo pa cual e ley a tarda un poco pa wordo aproba, esaki pa motibo cu e la wordo adapta completamente, mirando cu e proyecto a nace for di ex-minister di Husticia Sr. Bikker durante Gabinete Wever-Croes I. E adaptacion ta ensera cu mas departamento lo bay wordo ubica akinan hunto cu otro departamentonan cu no tawata tin un luga fiho pa traha.


text:
Durante e Weganan Panamericano Comision Tecnico y Directiva ta den pleno trabou cu e meta pa mehora y analisa su rendementu den e mundo deportivo moderno.
Recientemente den luna di mei, un cuerpo tecnico di Odesur a bini Aruba como e prome proyecto di asistencia pa miembronan di NOC. Esaki cu e meta pa yuda evalua y analisa den forma critico con por mehora y asina duna recomendacionnan na Comitenan miembro di Odesur. Siendo aki na Lima e organisacion di Odesur a entrega e rapport final na COA cu diferente recomendacion kiko y con lo mester amplia y involucra mas aspecto den nan structura pa sigui sigura un crecemento si kier logra medaya riba e nivelnan Panamaricano y Olimpico.
E trabounan y evaluacion aki ta necesario den un organisacion manera COA cu ta den un mundo deportivo dinamico cu tur hende ta competi pa ta miho riba nivel mundial. E meta di COA ta pa bai bek den seno y analisa interno cu tur stakeholders y pa asina ban implenta recomendacionnan cu al final lo mester duna e resultado cu kier logra.


text:
INDIA
Un studiante di 12 aña den zuid di India a comete suicidio despues cu su juffrouw di skol a humiye, door cu e tawata tin un mancha di sanger di menstruacion na su paña.
Den un nota cu e mucha a laga atras e ta bisa cu e juffrouw lo a “torture”.
Aunke cu den carta laga atras, e mucha muhe no ta menciona e motibo, su mama si a confirma cu ta pa motibo cu ela susha su paña cu un mancha di sanger.
Menstruacion ta un taboo den cierto partinan di India. Hende muhe ta ser considera impuro durante cu nan tin nan menstruacion.
” Mi no ta compronde pakiko mi juffrouw mester tratami asina. Semper nan ta molestiami y torturami “. Esey tawata skirbi den su carta.
Segun su mama, diasabra ora ela haya su menstruacion y cu ela susha su paña, su juffrouw a pone para pafo di klas.
Un dia despues ela pone fin na su bida.


text:
Jean Mark Welvaart buskando titulo mundial den kampeonato mundial di domino na Repúblika Dominikana
E yu di Kòrsou Jean Mark Welvaart ta buskando pa logra otro titulo den kampeonato mundial di domino na Repúblika Dominikana. Imposibel? E tabata rankea number 5 di mundu i a titulá sup kampeon den mundial di domino na Rusia algun aña pasa. Den un kampeonato kaminda riba 1000 hungadó di domino a partisipá. E t’e úniko atleta di e delegashon Kurasoleño ku a konkista medaya n’e weganan Centro Americana del Caribe ku a ser selebrá na Baranquilla, Colombia den luna di yüli. E la bini kas bek ku plata. Un titulo p’e kurasoleño, no ta imposibel.
E selekshon di domino di Kòrsou ku ta aktualmente na Repúblika Dominikana kaminda pa partisipá den e kampeonato mundial di domino, mester kompetí kontra di mas di 800 atleta prosedente di 22 pais. E disputa deportivo lo ta pa un premio di 40 mil dòler. E kampeonato ku a kuminsá 23 di òktober den e Hotel Crown Plasa den e kapital di Santo Domingo. E lo tèrminá 27 di òktober.
E deporte di Dominó ta bon organisá na Kòrsou den su bònt for di 1965. Nos domino ta úniko. E manera kon nos ta hunga domino, ku e sistema di libra ku 5 punto, ta ser hunga solamente serka nos aki na Kòrsou, Jamaica i Bonaire. E ta hasi nos úniko. Domino ta un deporte internashonal ku ta ser práktika rònt mundu. Kòrsou tin su istoria ku domino. Den pasado nos a partisipá ku éksito den kampeonatonan inter insular, i den region latino. Jean-Mark ta kompartí detaye di e deporte ku nos. “Tin algun diferensha klave entre e manera e reglanan ku ta dikta e sistema di e deporte domino i e domino krioyo di nos. Den e deporte ta apliká otro regla pa determiná ken ta sali. Tin libertat pa skohe ku kua pieda ta sali. E diferensha mas kardinal ta ku e deporte no konosé e sistema di libra, manera e domino krioyo konosé serka nos. E kontamentu di punto tambe ta kana fundamentalmente otro. Ta konta wowo ku sobra den man di kontrinkante, ora ku wega kaba. E intenshon ta pa hunga di tal manera ku si bo gana, bo kontrinkante tin mas wowo ku ta posibel den su man, i si bo pèrdè, bo tin mas ménos wowo ku ta posibel den bo man. Tur e “puntonan” ta bai p’e ganadó. Esun ku yega 200 punto promé ta gana”.
Na 2017 ofisina di turismo di Kòrsou tabata spònser prinsipal ora ku e bònt di domino di Kòrsou a organisá aki na Kòrsou e mundial di domino di 2017. Kòrsou a risibí riba 1000 atleta di rònt mundu, ku a biaha huntu ku nan famia i fanatikada for di mas di 40 pais, pa kompetí ku otro riba suela kurasoleño buskando e titulo kampeon den domino.
Relato: Anthony Guillermo


text:
KRALENDIJK- Bonaire International Airport (BIA) ta instalando bòrchi nobo na aeropuerto pa krea mas klaridat pa loke ta outomobilistanan ku ta bishitá aeropuerto.
BIA ta nota ku hopi hende ta usando e asina yamá Kiss & Ride komo un lugá pa stashoná nan outo, strobando otro outomobilista ku ke djies pasa baha pasahero òf pasa wak pasahero ku a kaba di yega.
“Nos a nota ku ainda tin hopi konfushon serka outmobilista, pero nos ta kere ku bòrchi nobo lo krea e klaridat ku nos ta kere ku mester tin. E Park & Ride tin su meta i no ta e intenshon pa hende stashoná nan outo na e luga konserní”, asina BIA ta skibi riba entre otro medionan sosial.
Kastigabel
BIA ta sigui bisa tambe ku ta kastigabel pa stashoná outo kaminda esaki ta prohibí. “Huntu ku Marechaussee nos a kuminsá un trayekto di duna mas informashon pa konsientisá hende pa un uso korekto di e diferente espasionan dilanti aeropuerto”, asina BIA a skibi.


text:
Durante Feria Social informativo organisa pa Ministerio di Asuntonan Social y Husticia, Gobierno di Aruba a firma acuerdo cu CEDE Aruba den cuadro di e proyecto “Veilige Barios”, unda cu a compromete pa e proximo cinco añanan lo aloca fondonan pa e proyecto. E proyecto di “Veilige Barios” tin como meta pa mehora nos centronan di bario como tambe mehora e calidad di bida di cada ciudadano. “Veilge Barios” ta un proyecto entre diferente Ministerio pa amplia actividadnan den centronan di bario rond Aruba. Un proyecto cu ta enfoca riba tres pilar sumamanete importante, e prome pilar; asuntonan social y husticia, di dos pilar: infrastructura y por ultimo lo percura pa tur centro di bario haya mas fondo pa asina por tin mas actividadnan den nos centronan di bario. Esaki sigur lo brinda oportunidad pa participa den programanan deportivo, artisanal, musical pero tambe programanan cu ta enfoca riba enseñansa y programa pa nos adultonan mayor. Un inversion di 2 miyon florin entre stakeholders manera Gobierno di Aruba, CEDE Aruba y fondonan internacional.
Concluyendo Minister Endy Croes ta gradici Minister Presidente Evelyn Wever – Croes pa sostene e proyecto, Minister Rocco Tjon pa bin cu e iniciativa. Como tambe pabien na Gabinete Wever- Croes II, na coleganan minister, CEDE Aruba y demas stakeholders. Alabes palabranan di pabien na tur nos centronan di bario pero sigur na nos comunidad unda e hobennan ta wordo poni central den e proyecto. Hunto nos ta logra.


text:
Creative Synergy, un proyekto pa stimulá e hóben adulto pa krea muzik a base di sintimentu i huzando instrumentonan tradishonal ku metodonan inovativo.
Kenneth Engelhardt su meta ku e proyekto aki tabata pa e hóbennan wordu inspirá pa stima nos muzik i mira e potenshal den nos muzik tradishonal i pa asina duna nan e smak pa studia músika i òf arte en general.
E evento aki a tuma lugá dia 30 di aprel último riba dia internashonal di Jazz, ku e enfoke riba e parti di improvisashon ku ta karakterisá Jazz.
Nan a duna públiko otro perspektiva di loke por wordu konsiderá komo Jazz.
Prins Bernhard Cultuurfonds ta un spònser orguyoso.


text:
Feyenoord
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Feyenoord Rotterdam ta un club di futbol profesional di Rotterdam, (Hulanda). Funda oficialmente dia 19 di juli 1908 e club ta hunga den division di honor y su ekipo ta tradicionalmente un di tres topclub di Hulanda. Su base ta Stadion Feyenoord, conoci den boca di pueblo como "De Kuip".
(Ex-)futbolista estelar di FeyenoordEditá
- Hulanda - Giovanni van Bronckhorst
- Hulanda - Johan Cruijff
- Hulanda - Ruud Gullit
- Hulanda - Pierre van Hooijdonk
- Hulanda - Coen Moulijn
- Hulanda - Robin van Persie


text:
ORANJESTAD,Aruba
Cada par di aña biblioteca ta investiga kico comunidad ta spera di su biblioteca y con por
mehora e servicio na publico. Biblioteca Nacional Aruba kier encurasha su usuarionan,
miembronan y pueblo di Aruba en general pa tuma parti di su encuesta digital. Cu e encuesta
aki Biblioteca Nacional Aruba kier haya sa con pa mihor sirbi e pueblo di Aruba via su rednan
social.
Biblioteca semper kier tende e opinion di su publico y cu e encuesta aki Biblioteca kier yega
mas cerca di e grupo den nos comunidad entre 15 y 30 aña di edad. Esaki pa mehora
comunicacion y haya sa mas di e deseonan di e grupo aki pa cu e servicio di biblioteca.
E encuesta ta disponibel pa tur esnan interesa pa participa y duna feedback for di awe te cu dia
prome di mei 2020. Participacion den e encuesta aki ta esencial pa biblioteca por brinda un
miho servicio na publico, specialmente na e momento nan aki cu e edificionan ta cera. E
resultado di e encuesta aki lo duna Biblioteca Nacional Aruba e informacion necesario pa
facilita e adaptacion di su servicionan online. Pa yena e encuesta mes por bay na
https://bna.aw/encuesta


text:
Anthony Maduro y Hubert Semeleer a celebra 50 aña di trabou riba waf
Published on August 19, 2019
Aruba Ports Authority N.V. orguyoso di su empleadonan fiel
Diahuebs ultimo empleadonan di Aruba Ports Authority N.V. (APA) a celebra añanan di servicio di Sr. Anthony Maduro y Sr. Hubert Semeleer. Ta trata aki di dos empleado loyal y ehemplar na APA, semper cla pa coopera unda cu por. Sr. Anthony Maduro a cumpli 20 aña di servicio y ta ocupa e funcion di “Onder Opzichter 1ste klasse”. Sr. Hubert Semeleer a cumpli 30 aña di servicio y ta ocupa e funcion di “Senior Loods”.
Aruba Ports Authority N.V. a organisa un atardi di celebracion na The West Deck, unda coleganan tawata tin oportunidad pa felicita e hubilarionan den presencia di nan famia y pasa un rato ameno. Gerencia ta masha agradecido pa tur nan aña di servicio y a expresa esaki tambe den un discurso, unda cu a duna Sr. Maduro y Sr. Semeleer e aprecio y e elogio mereci pa nan dedicacion y aporte na APA.
“Boso ta ehempel di loke nos ta spera di nos empleadonan y pa APA semper ta un honor reconoce logronan asina. Boso contribution na e bienestar di e compania y na Aruba ta altamente aprecia”, asina Marc Figaroa, Director di Aruba Ports Authority N.V. a bisa durante e celebracion.


text:
Retonan di salud mental no necesariamente ta refleha den cara di e persona. Asina un cantante y productor musical conoci a inspira hopi trahado den sector HORECA e siman aki. Siendo un persona cu a atende cu problema di salud mental, el a splica con den practica ta balansa su trabou y e reto cu e ta biba cu ne. Mayoria hende no sa mes, pasobra ta necesario pa bo ta contento cu bo mes, den caso bo kier sirbi of entretene un otro.
Durante tres dia Aruba Tourism Authority (A.T.A.) y Aruba Hotel and Tourism Association (AHATA) a organisa sesion specialmente dedica p’e personanan cu ta traha den e sector di turismo y hospitalidad. Mas cu dos shen persona a asisti na e sesionnan intimo aki den Las Palmas Ballroom situa den Holiday Inn Beach Resort & Casino. E cantidad tabata relativamente hopi pero e organisadonan kier a garantisa cu e evento a keda intimo y diferente.
Ronella Croes, CEO di A.T.A., a comenta cu nan ta masha satisfecho cu por yuda na trece un mensahe positivo dilanti. Alabes nan ta satisfecho cu por a transmiti e principionan di bida cu ta asina importante. Croes a sigui splica cu ta importante tambe pa transmiti e aspectonan cu ta yuda den promove bienestar mental.
Salud mental ta un topico, cu kisas no ta papia hopi riba dje pero e ta un topico actual. A.T.A. hunto cu AHATA a haci esaki despues di un pandemia, normalmente tin diferente manera pa gradici y celebra “Dia di Turismo” pero ambos organisacion a scoge pa un evento cu ta unico den su estilo. A atrae Levi Silvanie, cu ta un artista talentoso.
Croes a sigui splica cu Levi Silvanie a yega di comparti su trayecto- y dificultadnan cu salud mental. Durante e sesion, Levi Silvanie, a comparti su “journal” a traves di diferente cancion di su album nobo. Tur presente por a scucha su historia- y pensamentonan. Meta final ta cu tur hende a sali fo’i e sesion inspira y cu instrumento pa asina atende cu e retonan cu nan ta topa cu ne den nan bida.
E invitadonan ta hende cu ta traha den turismo, mirando cu Aruba ta propaganda “One Happy Island” ta importante pa por tin e instrumentonan pa duna nos mes e forsa tur dia pa por bin bek y cumpli cu e promesa cu nos bishitantenan ta busca cu ta e “One Happy Island”.
Di su banda Tisa LaSorte, Presidente y CEO di AHATA, a menciona cu nan ta contento di por a colabora cu A.T.A. p’e programa special di musica y dialogo. AHATA ta realisa cu e empleadonan den e sector di hospitalidad ta duna hopi y si nan no ta dunando, nan ta pensando riba kico nan lo duna. Locual kier a haci cu e eventonan ta pa duna esnan cu ta dedica nan bida na servicio algo bek y inspira nan pa duna na nan mes tambe y reconoce con pa cuida nan propio bienestar.
“Ta spera cu nan por hiba e mensahe positivo y sigui enfoca riba nan bienestar propio y keda trata e hendenan rond di nan tambe cu e mes un cariño, generosidad y sinceridad”, tabata e palabranan di Tisa LaSorte.
Tocante Levi Silvanie
Levi Juda Nathaniel Silvanie a nace na Corsou dia 7 di november 1987. E ta un artista, ta crea musica, ta conta storia, alabes ta escritor y ‘creative entrepeneur’. Silvanie a dal un “jump” den e mundo di farandula despues di a lansa su prome cancion titula “Bek” na aña 2010. Despues el a lansa su album “Different”. E album aki ta contene e cancion popular “Djis mi mes”.
E musica di Levi ta un combinacion di diferente estilo y genero, un tiki di folk, poco pop y un tiki di jazz. E ta agrega su background Caribense p’asina haya un combinacion unico. Silvanie ta canta na Ingles y na su idioma natal Papiamentu. Su muziek ta yena cu vibra positivo.


text:
Outoridat Marítimo di Kòrsou ta responsabel pa barkunan seif i nabegashon limpi riba laman. Tin tratadonan internashonal ku tur barku tin ku kumpli kuné i MAC ta kontrolá esei. MAC ta registrá, sertifiká i inspektá barkunan ku ta operá riba nivel internashonal i ta kontrolá aktividatnan marítimo den nos awanan. Tantu di nos mes barkunan (vlaggenstaat) i di barkunan estranhero (havenstaat). Nos ta chek si tur papelnan i sertifikadonan ta na òrdu i válido. Si nan no ta na òrdu MAC ta disidí si ta detené e barku òf si ta duna un tempu definí pa drecha e fayo(nan). MAC ta duna konseho na Minister di Tráfiko, Transporte i Planifikashon Urbano pa e por duna pèrmit pa aktividatnan marítimo tuma lugá den nos awanan teritorial.
Pa loke ta nabegashon lokal, esaki ta kai bou di responsabilidat di Kapitania Marítimo (Havenmeester) di Kòrsou. Rondó di Kòrsou tin un zona di maksimal 200 mia nóutiko kaminda nos leinan marítimo ta na vigor. Gobièrnu a apuntá MAC pa manehá e zona aki i duna pèrmit na esnan ku ke konstruí den laman òf hasi aktividatnan marítimo riba laman
Tareanan
Drenta den kontakto:
Telefon: +5999 839-3366
Adres: Kaya Afido z/n, Seru di Mahuma
Email: management@maritimecuracao.org
Website: www.maritimecuracao.org


text:
Kralendijk – Hóbennan den e edat di 12 te 18 aña por pasa e angua kontra corona e luna akí riba djasabra 4, 11, 18 i 25 di sèptèmber. Esei por di 09:00 pa 14:00 sin sita na Kompleho Deportivo Jorge Nicolaas.
For di prinsipio di e aña eskolar nobo, e departamento di Salubridat Públiko ta dirigí su mes ku BANSKOLBÈK#BON BAKUNÁ spesialmente riba hóben. Asina spesialmente pa nan a traha dos videoclip, i e luna akí ta tene enkuentro di informashon na skolnan sekundario tambe tokante e angua kontra corona. Tambe ta tene un debate pa mayornan di hóbennan den e edat di 12-18 aña.
Den luna di sèptèmber habitantenan di 18 aña i mas grandi tambe por pasa angua riba djasabra di 09:00 – 14:00 na e sala di deporte. Habitantenan ku tin pregunta tokante e bakuna por yama e number grátis 0800 0900. Na e sala di deporte semper tin un dòkter presente pa kontestá pregunta tokante e bakuna i pasamentu di angua.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Willemstad – Servisio pa Obra Públiko (OW) ta informá ku entrante e fin di siman benidero, pues dia 26 i 27 di februari 2022 ta bai hasi trabounan riba e krusada Helmin Wiels Blvd, Weg Naar welgelegen, Pater Euwensweg.
E trabounan aki ta den kuadro di e proyekto andando pa drecha e sistema di riolering for di SVB te ku e sentro di purifikashon di awa na Klein Hofje. Kontratista Aliansa ta enkargá ku esaki i e trabounan spesifikamente na e krusada tin un durashon di 2 dia.
Den kuadro di e trabounan aki, ta bai tin adaptashon pa outomobilistanan ku ta hasiendo uzo di e krusada Helmin Wiels Blvd, Weg Naar welgelegen, Pater Euwensweg.
Lo bai tin bòrchinan i barinan pa guia outomobilistanan den e área. OW ta pidi pa outomobilistanan bai poko poko, respetá e bòrchi i barinan di tráfiko den e área.


text:
Un tribunal di apelacion hulandes lo tarda un siman pa dicidi si ta anula e prohibicion di toque de queda pa coronavirus, ora cu gobierno a habri un intento di dos frente pa reserva e medida cu ta vital pa reduci e propagacion di e virus.
Na un tribunal na Den Haag, un abogado a insisti pa hues di apelacion a revoca e prohibicion di toque de queda cu a keda imponi na principio di e siman pa un hues, na un orden hudicial presenta pa un grupo cu ta opone na e cierre nacional.
Na mesun tempo, senador di edificio cercano di parlamento ta debati y ta spera pa vota di e legislacion prepara pa sostene e orden di keda na cas 9pm te cu 4:30 cu lo duna resultado di apelacion na e sala di tribunal pafo di un gran medida irrelevante.
E toque de queda lo permanece vigente te ora cu tribunal emiti su fayo. Un mayoria di legisladornan di e camara di parlamento, inlcuyendo varios partido di opisicion a aproba e legislacion.
Si e mesun aprtido vota pa e medida di e senado, e proyecto di ley lo keda aproba. E toque de queda a provoca disturbio ora cu a introduci, pero ta ampliamente sosteni y respeta.
Na un sentencia riba diamars, un hues di Den Haag a rechasa e base legal di toque de queda, bisando cu e situacion no ta suficiente urgente pa e gobierno usa un ley cu lo permiti pa actua cu urgencia den casonan di emergencia agudo.
Diabierna den corte, abogado di gobierno, Reimer Veldhuis a usa un metafora di e pandemia di coronavirus cu a causa mas di 15.000 morto confirma den e pais. El a bisa cu asesor cientifico di gobierno a adverti un di tres ola cu ta azota Hulanda, pa aumento di variante mas transmisinel di virus for di Inglatera.
Sinembargo abogado di Viruswaarheid, Gerben van de Corput, a bisa cu e tribunal cu e prohibicion inicial ta corecto y mester mantene pa motibo cu gobierno no mester usa e legislacion di emergencia.
Un di asesor di gobierno cu a cualifica e menasa inminente di variante mas contiagoso manera un ‘nubia scur’. E hues presidente, Marie-Anne Tan-de Sonnaville a bisa cu audencia tribunal lo emiti un decision otro diabierna.
El a bisa cu hues kier considera e caso, lihe pero no demasiado lihe. Hulanda ta den un toque de queda for di december, locual ta haci cu cifra di infeccion ta baha slow. Durante ultimo dos siman, e promedio di infeccion a baha di 22.98 te cu 21.39 infeccion pa cada 100.000 persona.


text:
Koalishon ulandes a pèrdè mayoria den Tweede Kamer.
Miembro di Tweede Kamer pa PvdA Jacques Monasch a sali for di e frakshon i a renunsiá na su miembresia ku e partido. Monasch a partisipá su desishon djaluna. Den un reakshon Monasch ta bisa ku “esaki ta hasimi hopi tristu. For di mi 16 aña mi ta miembro di PvdA. Mi a traha den tur skina di pais pa e partido ei. Pero mi ta haña ku PvdA mester keda fiel i mustra mas rèspèt pa su mes. Nan ta bai un direkshon den kuá ami no por karga nan mas. Mi ta haña nos mester ta un partido habrií, spesialmente den temporada difísil”. E koalishon di VVD i PvdA tin awor 75 asiento i ku esei nan ta pèrdè mayoria den Tweede Kamer. E pèrdida di mayoria no mester ta un problema muchu grandi. Pa un tempu kaba e koalishon no tabatin mayoria den Eerste Kamer i den hopi kaso, koalishon a haña sosten di oposishon. Ademas aki seis luna tin elekshon na Ulanda. [if !supportLineBreakNewLine] [endif]


text:
Kontroversial tuberia no a haña pèrmit pa pasa riba teritorio indjan den Nòrt Dakota.
Gobièrnu merikano no a haña pèrmit pa un ruta kontroversial tuberia ku ta planiá pa pasa dor di Nòrt Dakota. E desishon ta remarkabel i un tremendo viktoria pa aktivistanan di medio ambiente i e indjannan, ku a protestá pa simannan largu kontra instalashon di e tuberia. E kontroversial instalashon, di kasi 2.000 kilometer di largura, lo kosta 3.7 bion dòler. E pipanan, ku mester transportá 50.000 barí di petróleo diariamente, ta pasa entre otro den un teritorio kaminda tin indjannan Sioux ta biba. Nan ta teme ku e tuberia lo por tin lèkmentu i asina kontaminá nan awa di bebe. Ademas e pipanan ta un menasa pa e teritorio di naturalesa protehá i nan lo pasa tambe den lugánan sagrado pa e indjannan. Sentenáres di aktivistanan a desafiá e friu enorme di Nòrt Dakota tur dia, pa demostrá nan disgustu. Polis a aktua ku man fuerte kontra e demsotrantenan, entre otro a uza kañon di awa kontra nan. "Awor nos mester eksplorá otro opshon pa e pipanan,” asina un bosero di e kuerpo di ingenieronan di ehérsito merikano a bisa. For di basta tempu, gobièrnu di Obama a insistí serka e konstruktornan di e tuberia, pa konsiderá un mihó investigashon i pa bini ku rutanan alternativo. Pero no a duna oído na esaki. E demostrantenan a eksigí pa tin un desishon di gobièrnu pa mas tardá meimei di yanüari 2017, na momentu ku Donald Trump sinta komo presidente. Ta konosí ku Trump ta na fabor di tipo di proyektonan asina i lo duna su aprobashon sigur pa konstrukshon di e tubería, manera e ta planiá awor. Ademas ta resultá ku e tin relashonnan estrecho ku e kompania di konstrukshon, segun The Guardian.
E pipanan ta pasa dor di Nòrt Dakota via Illinois bai e kosta sùit di Merka. Instalashon di e tuberia a keda retrasá for di sèptèmber 2016. Gobièrnu merikano a primintí pa bolbe revisá e pèrmitnan pa konstrukshon den e teritorio di e indjannan.


text:
Olympic News
-
Dia Olimpico 2020
Awe riba e fecha 23 di juni, mundo henter lo conmemora e Dia Olimpico. Tur aña riba e fecha 23…Read More »
-
Antorcha Olimpico rumbo pa Tokyo
E recorido di antorcha Olimpico rumbo Tokyo, Japon a inicia cu e candela sendi na Olympia Ancient Sin duda un…Read More »
-
Kenneth apunta pa FIBA
Kenneth Vrolijk apunta den e National Federation Support and Development di FIBA pa e periode di anja 2019 – 2023.…Read More »
-
Nicole un hende muher lider den deporte
Miembro di COA, Sra.Nicole Hoevertsz considera un di e hende muhernan lider den e deporte mundial. Asina Panam Sports a…Read More »
-
Buki Conmemorativo 46 atleta Olimpico Arubano
Comite Olimpico Arubano a presenta nan buki conmemorativo di e 46 atletanan Olimpico Arubano Durante un bunita ceremonia celebra na…Read More »
-
Comite Olimpico Arubano a reuni cu Minister Dangui Oduber
Comite Olimpico Arubano a reuni cu Su Excelencia Minister di Salubridad, Turismo y Deporte, Dangui Oduber. Awe diamars atardi tabata…Read More »


text:
ORANJESTAD - Den presencia di algun miembro di parlamento, Minister di Turismo, Hunta di Supervision di A.T.A., CEO di A.T.A., CEO di APA, CEO di AHATA, ekipo di A.T.A. y socionan di industria crucero, a efectua otro edicion di ‘Cruise Symposium’ riba Dia Mundial di Turismo den ballroom di Aruba Marriott Resort & Stellaris Casino. Touch of Steel a ricibi tur participante cu musica di steelpan. Minister Oduber, CEO di A.T.A. y CEO di APA a hiba palabra na esan presente, sigui pa un presentacion di ‘Aquila Center for Cruise Excellence’, un socio di A.T.A. den e industria crucero.
Ronella Croes, a papia di strategia y proyectonan pa turismo en general y despues a enfoca riba e industria crucero. Mester bisa cu pa e industria aki e crisis a trece cu n’e su mesun set di desafiio y e industria aki a rekiri un tempo adicional pa re-inventa su mes prome cu cuminsa di nobo. A pasa casi 15 luna entre e momento cu e ultimo crucero cu a sali na maart 2020 te na e yegada di e prome crucero cu pasahero na juni 2021. Ta mira cu e cantidad di pasahero riba e cruceronan ta subiendo tambe, pues un recuperacion den cantidad di pasahero ta evidente.
E cantidad di crucero cu a yega nos puerto den zomer tabata menos cu na 2019, sinembargo, Allure of the Seas, a yuda recupera cantidad di bishitante den zomer substancialmente. A realisa hopi esfuerso durante varios aña pa nos waf ta cla p’asina ricibi barco crucero di e ‘Oasis Class’, pero ta remarcabel cu ta durante un aña di pandemia nos tabatin e oportunidad di ricibi Allure of the Seas, nos prome barco di ’Oasis Class’, na mei di e aña aki. Ta trata aki di e cruceronan mas grandi na mundo. Esaki sin duda ta un tremendo “show case” pa demostra e confiansa cu e industria tin den e ‘marca’ y alabes e balor cu tin p’e ‘marca’ aki cu yama Aruba. E balor p’e marca aki tambe ta destaca, si considera e echo cu Aruba ta competi di cerca cu no solamente mas destinacion sino tambe cu e islanan priva di algun di e lineanan crucero den termino di atraccion y satisfaccion. Maske cu ainda ta bou di e cifranan di 2019, e recuperacion ta rib’e bon caminda, cu un recuperacion premira na 80% pa 2022 y entre 90% y 100% pa 2023.
E impacto economico di turismo crucero ta algo cu Aruba Tourism Authority, Aruba Ports Authority y Ministerio di Turismo ta midi periodicamente. Pa loke ta trata e proyeccion pa aña 2023, ta premira cu e lo surpasa esun di 2019. Un estudio recien, realisa pa e University of Central Florida pa A.T.A, a descubri cu un aumento di 1% den ganashi pa turismo ta conduci na un aumento di 0.6% den e nominal GDP. Pues ta esencial pa ofrece experiencia nobo como tambe productonan si nos kier sigui supera e expectativanan di nos bishitantenan y na mes momento aumenta nan gasto riba nos isla.
A.T.A. lo sigui enfoca den e oferta di producto y a traves di e programanan educativo ta spera pa stimula tambe e proveedornan di actividad y atraccion local pa nan por traha mas hunto y presenta experiencia unico y nobo. Di banda di A.T.A. lo sigui traha riba proyectonan manera e Seroe Colorado Master Plan, e set up trails pa mountain bike, como tambe e area di Bushiri cu tambe lo ricibi e atencion necesario.
Un otro proyecto importante pa A.T.A. ta e Aruba Signature Experiences. Recientemente a anuncia e di dos rond di Aruba Signature Experiences y e participantenan por registra prome cu dia 5 di october.
“Nos tin hopi oportunidad pa fortalece nos industria di crucero, a traves di nos asociacionnan cu partnership cu interes internacional manera FCCA (organisacion di crucero) y liñanan di crucero individual, pero loke ta mas importante, cu stakeholders local manera Ministerio di Turismo, A.P.A., operadornan turistico, taxi, Cuerpo Policial Aruba, Departamento di Tranporte Publico (DTP) y tur e demas empresanan cu ta parti di e industria aki”, di acuerdo cu Ronella Croes.
ORANJESTAD – Departamento di Asuntonan Economico, Comercio y Industria a base di informacion ricibi manera facturanan di importacion y gastonan relata na producion di webonan local a analisa y calcula e prijs nobo pa webo local, cu lo bira Afl. 6,65 pa un dozijn. Un aumento di Afl.1,02 pa dozijn. Asina e minister di economia a anuncia diamars, 6 di December. Mientrastanto Ee prijs nobo a drenta na vigor 5 december 2022, esta un dia prome.
(ADVERTORIAL)
ORANJESTAD - Como parti di A.T.A. su tarea di mercadea y maneha Aruba como destino turistico, tin diferente proyecto cu A.T.A. ta inverti aden. Ta trata aki di proyectonan tanto di mehoracion di producto como tambe proyectonan di desaroyo di producto. E proyectonan aki ta alinea cu e maneho nacional di turismo. Asina por bisa cu 90% di e gastonan di A.T.A. ta bay na mercadeo y di esaki entre 5% y 10% ta bay na nos producto turistico y e restante ta bay na mercadeo internacional.
ORANJESTAD - Awe, 5 di December 2022 pa 6or di atardi, sindicato FTA a yama un accion di protesta na El Gaucho Restaurant. Motibo di e protesta ta cu desde cu FTA a gana e referendum pa representa e personal na fin di Mei di e aña aki, no ta ricibiendo cooperacion di e empresa pa cu negociacion di un Contrato Colectivo di Trabao (CAO).
ORANJESTAD Vacation Rentals Professionals of Aruba (VRPA) ta sostene pa aplica room tax pa tur vacation rentals. Asina e asociacion cu a wordo funda na aña 2021 cu e meta pa defende e beneficionan di e industria di Vacation Rental na Aruba ta bisa diabierna. Segun e asociacion, nan ta den combersacion cu diferente stakeholders pa haci inicio na un etapa di colaboracion pa yega hunto na e mihor opcionnan pa profesionalisa e sector pa cumpli cu rekisitonan regulatorio. Ultimamente varios gremio ta pone enfasis riba e deber di vacation rentals pa cumpli cu impuesto, ta hopi importante na remarca cu ora ta papia di mercado di vacation rentals profesional, significa cu tur e companianan aki ta cumpli cu nan impuesto. VRPA ta sostene pa aplica room tax pa tur vacation rentals. VRPA ta den combersacion cu Departamento di Impuesto, AHATA y A.T.A. pa propone miho practicanan den regulacion incluyendo, cobransa, acuerdonan cu AirBnB y VRBO.
MIAMI – Aruba tin por lo menos 3 di e 23 miho resortnan all inclusive of cu ta ofrece un of otro tipo di servicio all inclusive segun un lista complia pa TripAdvisor y Expedia. Asina e portal di e canal di television mericano Today (di The Today show:red) ta raporta diabierna. E resortnan di Aruba cu a ‘make the list’, ta #5 Riu Palace Aruba, #10 Hilton Aruba Caribbean y #18 Aruba Marriott Stellaris Casino. Segun e lista, e hotelnan aki ta forma parti di e lista di 23 hotel cu ta ‘perfecto pa bo y bo famia’. Sigur un bon propaganda atrobe pa nos isla.


text:
Introdukshon
Durante bo bishita na Kòrsou bo por bai na Curaçao Medical Center pa hemodiálisis i diálisis peritoneal. Nos sentro di diálisis ta hasi uso di entre otro téknika online di HDF i ta ofresé sosten durante diálisis peritoneal.
Aparte di e bishitantenan regular, e departamento di diálisis na Curaçao Medical Center ta yama bon biní na klientenan pa tantu tratamentu di urgensia i esnan planiá, un bishita di trabou, di famia òf otro bishita kòrtiku.
E médiko, enfermeronan i personal logístiko spesialisá di e sentro di diálisis ta garantisá un tratamentu di diálisis i estadia sin preokupashon durante bo bishita na Kòrsou.
Bishitante di emergensia
Bishitantenan di emergensia ta pashèntnan ta ku ta keda transladá pa Curaçao Medical Center pa eksaminashon òf tratamentu i diálisis. Bo dòkter ta tuma kontakto ku un di nos nefrólogonan pa regla un lugá di diálisis pa bo.
Diálisis durante fakansi
Bo por bai ku fakansi tambe ora bo ta hasi diálisis. Mester regla un ke otro si, pero ku un bon preparashon bo por bai ku fakansi sin problema. Bo ke bai Kòrsou pa fakansi, bishita di trabou òf bishita di famia, bo ta bon biní pa hemodiálisis na Curaçao Medical Center. Bo ta dialisá na un departamento ku ta bon ekipá. Si bo mester hasi diálisis peritoneal, tambe bo ta bon biní. Pa mas informashon tuma kontakto via e e-mail akibou.
Reservá na tempu
Pa planiá bo diálisis durante fakansi bo por tuma kontakto ku señora Thahira Zevenhuizen via poli.nefrologie@cmc.cw. Por tuma kontakto telefónikamente tambe via 7450027.
E ta manda bo e formulario di inskripshon i despues di un te dos siman bo ta haña un reakshon di nos.


text:
Mensahe no. 2 di Fundashon GMS (Golden Meand Society)
SVB di Kòrsou a kòrta AOV di tur penshonado ku ta biba na Boneiru ku 10%. Esei ta e tristu realidat ku mas òf ménos 344 penshonado bibando na Boneiru a wòrdu konfrontá kuné for di yanüari 2017. Nan no a risibí nan Kerstbonus di aña pasá tampoko.
Esaki ta algu hopi serio, pasobra si Kòrsou por hasi esaki kontra penshonadonan na Boneiru, e ora ei Boneiru tambe por hasi’é kontra penshonadonan na Kòrsou. Anto e ora ei Kòrsou y Boneiru ta bira enemigu, algu ku mester prevení. Nos islanan a separá for di otro di bèrdat, pero e amistat entre nos pueblonan no mag bai pèrdí.
Ademas, si SVB di Kòrsou por hasi esaki, kiko ta stòp nan pa otro aña kòrta AOV ku 20%? Y despues 30%? Ta p’esei Fundashon GMS (Golden Meand Society) a lanta un kaso kontra SVB-Kòrsou, pidiendo Korte pa ordená SVB pa sigui paga AOV sin kòrta nada. E kaso aki a haña sosten di un Asosashon ku yama VAC (Vereniging AOV-Belangen Curaçao). Presidente di VAC ta Sr. John Heldewier, sekretario Sr. Max (Chòn) Theodora y tesorero Sr. Alvin Trinidad.
E kaso ta pendiente awor aki, pero nos a sugerí pa Gobièrnu di Boneiru skirbi un karta na Gobièrnu di Kòrsou pa pidi aklarashon. Anto mesora dip. Nina den Heyer a aktuá riba esaki. El a papia ku nos y un 2 siman despues BC di Boneiru a manda e karta. E karta asta a bai na gobièrnunan di Aruba, SXM, Saba y Statia tambe, pasobra ayanan tambe tin hopi penshonado ku tin mesun problema. Pues e otro islanan tambe por disidí di manda un karta similar.
Nos ta apresiá e aktuashon desisivo di Sra. Nina den Heyer. E no a basilá. El a aktuá mesora, saliendo na defensa di e grupo di penshonadonan aki y pa evitá enemistat entre nos islanan. Mara gobièrnu por a aktuá asina tur ora! Ora un persona meresé honor, mester dun’é. Danki dip. den Heyer pa e sosten balioso pa e kousa aki. Ban sigui traha huntu pa koregí e eror aki.
Ya 7 kaso a wòrdu hibá bou di ouspisio di Fundashon GMS. Kualkier persona interesá por lesa tur detaye di nan na www.arcocarib.com Riba front page di e website aki lo bo mira e titulo: ‘GMS PENDING COURT CASES’. Si bo klik riba kualkier di e kasonan, bo ta bai dirèkt na e kaso konserní. E kaso aki ta ‘Sixth GMS Court Case’.
Bonaire, 26 yüni 2017
Pa Fundashon GMS
Michiel Bijkerk


text:
Diaranson atardi, for di Cede di MEP, Lider di MEP, señora Evelyn Wever-Croes a informa riba e actividadnan di partido. Partido Movimento Electoral di Pueblo MEP ta preparando full swing pa campaña 2025. Pa esaki Partido MEP ta organisa un rifa pa recauda fondo. Ticket lo ta Awg 5 solamente. Lo tin 5 premio cash cu e maximo di Awg 10 mil. Sorteo lo ta dia 30 di october durante un actividad ameno riba un diadomingo atardi na unda cu full famia por participa.
Recaudacion di fondo pa nos partido ta hopi importante pasobra partido MEP ta di pueblo y pa pueblo. Nos fondonan pa campaña semper ta donacionnan di ciudadanonan manera abo. Nos ta preparando caba e candidatonan nobo y esnan cu tin caba pa ta cla pa ora campaña di porta pa porta cuminsa. Tambe nos ta drentando barionan pa nos por scucha kico ta biba den nos comunidad.
Hunto cu partido MEP, tin tambe Fundacion Ing. Cesar Terzano, cu ta e hala scientifico di nos Partido, y e Fundacion Formacion Politico Nelson Orlando Oduber cu ta trahando riba e formacion politico di nos politiconan. E hala femenino di nos Partido, Forsa Femenino Grace, ta e forsa di e hende muhenan den nos Partido. E hala hubenil cu ta HOT, e Hubentud, Orguyoso Talentoso ta buscando miembronan nobo tambe. Tur e organisacionnan aki hunto lo ta presente dia 30 di october na e actividad.
“Nos ta bati na bo porta un biaha mas, ciudadano di nos pais, sostenedor di nos Partido, pa yuda nos cu e atividad pa recauda fondo aki. Pa un contribucion di Awg 5 pa ticket, bo por gana te Awg 10 mil. Nos ta conta cu bo contribucion”, Lider di MEP a expresa.


text:
Korte Supremo a duna Bill Cosby libertat.
Pennsylvania - Korte Supremo na Pennsylvania a deklará ku e popular kómiko Bill Cosby (83) ta hòmber liber. Segun e korte, e íkono kómiko no a haña un proseso hustu. Na 2018 Cosby a ser kondená ku un kastigu di prizon di entre 3 pa 10 aña, despues ku su antiguo asistente Andrea Constand a akusé di habuzu seksual. Wes a haña Cosby kulpabel di a droga i abuza di e muhé na su kas.
Korte Supremo na Pennsylvania a disidí na sentensiá di nobo riba dos aspekto den e kaso di Cosby. E promé ta e desishon di wes pa, aparte di e deklarashonnan di Constand, pèrmití sinku otro dama adishonal di testiguá den kaso. Esaki tabata un desishon robes, debí ku durante e promé tratamentu di e kaso, wes a deklará ku lo por tin solamente ún testigu adishonal. E kuerpo di hurado durante e promé tratamentu, no a logra yega na un desishon final i a bolbe kuminsá ku un kaso nobo kontra Cosby. Segun Korte Supremo e kaso a keda kontaminá, debí ku pèrmití mas ku ún testigu. No opstante ku tur e testigunan a indiká un patronchi den e komportashon di Bill Cosby. Aparte di esaki, Korte Supremo a konsiderá tambe, ku den pasado Cosby a sera un akuerdo ku hustisia pa nunka despues e ser sentensiá.
Na 2015 a kuminsá un proseso tòg kontra Bill Cosby. El a keda akusá pa Constand i varios otro muhé di abuzu seksual. Sinembargo hopi di kasonan a kaduká despues ku añanan a pasa. No ta konosí ainda si e demandantenan lo bai den apelashon kontra e desishon di Korte Supremo òf si lo kuminsá un proseso nobo kontra ‘America’s Dad’.


text:
United Airlines a retira tur nan avion Boeing 777 actualmente den servicio cu ta funciona cu motor di serie 4000 di Pratt & Whitney despues di cu administracion Federal di Aviacion (FAA) lo ordena inpseccion mas intenso.
E aerolinea ta anuncia cu lo retira inmediato cu avion ‘pa preocupacion’. E 24 avion ta parti di e 52 Boeing 777 cu ta flota den United. E 28 avion ta permanece almacena. E medida ta boluntario y temporal, United a informa.
E anuncio a produci despues di cu FAA a emiti un orden di emergencia caminda ta intensifica e inspeccion di avion Boeing 777 ekipa pa cierto motor Pratt & Whitney PW4000. Administrador di FAA, Sreve Dickson, ta referi na e buelo di United Airlines cu a wak su mes obliga pa bay bek aeripuerto internacional di Denver despues di sufri un faya na e motor.
Kico a bay robes den e buelo di United Airlines?
Basa na e informacion inicial, a yega na conclusion cu mester aumenta un inspeccion pa modelo motor cu ta usa solamente avionan di Boeing 777. E hunta nacional di siguridad di transporte a bisa cu examen inicial di motor Pratt & Whitney PW4077 di vuelo 328 di United Airlines ta mustra dos aspa fractura y restante presenta daño.
Nan ta problema preliminar y no mester tuma manera conclusion nan a informa. E investigadornan ta kere cu e motor Boeing 777 ta experimenta un faya catastrofico. Boeing a recomenda suspension di tur nan avion 777 cu tin motor Pratt & Whitney 4000.
“Mientras cu investigacion di NTSB ta den curso, ta recomenda pa suspende operacion di 69 777 den servicio y 59 den almacen propulsa pa motor Pratt & Whitney 4000-112 cu FAA identifica e protocol di inspeccion apropia.
Paisnan cu ta usa Boeing 777
Segun dato di registro mas reciente, e unico aerolinea cu ta ooera cu motor afecta ta na Merca, Hapon y Zuid Korea. United Airlines ta e unico operador di Merca cu e tipo di motor asina.
E ministerio di transporte di Hapon a bisa cu a ordena aerolinea nacional cu a stop operacion di avion Boeing 777 ekipa cu motor Pratt & Whitney PW4000. E agencia lo examina, e motor, e avion conhuntamente cu potret y video cu pasahero di e buelo 328 di United a saca. NTSB tambe lo revisa tur dato di buelo y grabacion di stem den cabina.


text:
Jan Flemming – Dialuna anochi polis y ambulance a bay pura un adres na Jan Flemning, unda un persona a wordo seriamente herida.
Parse cu e atake ariba e persona no a sosode eynan, pero un poco mas pazuid unda ta pone e parke di luz.
Eynan un of mas persona a atak’e y cu un machete a kap e varios biaha na lomba y cabes. Esaki posiblemente momento cu e tawata trata di huy pa e cas cercano.
Area unda e incidente a tuma luga a wordo cera pa polis pa busca posibel evidencia di e atake brutal aki.
Paramediconan por a constata varios kap na lomba y na cabes, nan a transporta e hoben pa Hospitaal.
No ta conoci kiko por a conduci na e agresion serio aki.
Jan Flemming – Dialuna anochi polis y ambulance a bay pura un adres na Jan Flemning, unda un persona a wordo seriamente herida.


text:
Outo ta ranka palu di lus riba kaminda pa bai Blue Bay.
Djasabra atardi band’í seisor a tuma lugá un aksidente, den kua un hobensita a pèrdè kòntròl riba su vehikulo i bai dal den un palu di lus. E aksidente a tuma lugá riba e kaminda pa bai Blue Bay na altura di e planta di awa. Pa motibu deskonosí ainda, e vehíkulo ku tabata kore den direkshon di Blue Bay, a basha e palu di lus abou i ranka e waya di koriente bai kuné. No tabatin herido den e aksidente, pero si e damita a keda basta spantá despues di e suseso. E vehíkulo a sufri daño material i a pidi asistensia di outoridatnan pa atendé e kaso.


text:
ORANJESTAD – Cu bon boluntad bo por haci hopi. Recientemente un grupo di hende a uni hunto pa un bunita causa. Locual a cuminsa como un simpel idea a bira un dia yena cu accion.
Riba dia di pasco grandi, adictonan ambulante a haya algo di come, algo di bebe y un baño. Esaki no a bin di ningun instancia si no mas bien di ciudadanonan comun y coriente cu gana di haci un diferencia. Lee Croes ta conta Culturaruba cu tur cos a cuminsa riba un groupchat, unda cu su amiga Nicole de Cuba a trece dilanti e iniciativa di haci algo pa adictonan ambulante.
Tumando na cuenta cu den mayoria di ocasion nan ta wordo pinta den un luz negativo. Lee ta bisa “Ta hopi facil pa hende den comunidad punta dede riba nan, pero nan tambe ta hende. E idea a cuminsa na dunanan cuminda cu coy bebe y despues cos a bay over board. Nos a cuminsa cuestiona cual lo ta e posibilidad pa duna nan un shower tambe. Nos a cuminsa puntra rond. Nos a haya un baki di awa di brandweer, pues nos tabata tin y e awa. Awo nos tabata falta e baño. Un hende den e groupchat a bisa cu e por a traha un mobile shower den un rato y ata e resultado. E tabata algo masha spontaan y e voluntarionan tabata out of the box. Hende a cuminsa trece cos. Tur cos a sali di nan mesun fondo, pero nan ta haci e cu amor”.
Nicole ta conta Culturaruba cu su iniciativa a bin pasobra pa hopi aña caba e tabata traha cu Rode Kruis y nan sa haci esaki. Sinembargo, e aña aki el a dicidi di haci esaki riba su mes. “Ultimo ma wak un periodista filmanan, ora parlamentarionan a hibanan centro. Y mino a haya mucho leuk e manera cu nan a wordo trata. Nan tambe ta hende y nan ta wordo discrimina. Pero si bo sinta combersa cu nan y siña di nan bo lo ripara cu hopi di nan tin problemanan familiar cu nunca a wordo resolvi. Nan ta egt sinti nan leuk cu nan ta haya atencion y wordo balora di cierto forma. Nunca nan tabata agresivo y semper nan ta agradeci cu locual nos ta haci. Mi a pone esaki riba Facebook y mi a wordo aserca pa hopi hende cu kier a yuda. Den un tres dia nos a pone tur cos hunto. Nan a haya cuminda, cupcakes, nos a limpia nan heridadnan, nan a haya paña. Tur hende join pa yuda”. Nicole ta comenta.


text:
Beach tennis ta sigi manjan
Lo tin diferente competencia manjan na Rosario
Beach tennis ta sigi manjan
Manjan lo ta un otro dia di competencia pa e atletanan di Beach Tennis.
Aksel Samardzic lo enfrenta Alejandro Peizoto di Uruguay.
Den Semi Final di Duo Mixto Dominique Hopman hunto cu Aksel Samardzic lo bai enfrenta Ramon Maluff y P. Mosquera di Venezuela.
Sander hunto cu Aksel lo enfrenta e equipo di Chile, Alexander Huber hunto cu Marcello Costanzi den e Semi Final di Double Masculino.
Maud y Dominique tambe lo enfrenta e team di Valentina Carrero y Fabiola Beltran di Venezuela den Semi Final di Doubles Femenino.


text:
Kralendijk – Entrante 1 di ougùstùs 2021 por pasa inskribí pa un stènt pa dia di Boneiru. E aña aki e parti kultural di dia di Boneiru ta tuma lugá na Sentro di Bario Tera Kòrá. Manera tur aña personanan ku ta interesá por bini na remarke pa un stènt pa bende kos durante e selebrashon.
Ta trata aki di stènt pa bende kuminda, snèk, bar, artesania, bon ku n’é, weganan pa mucha i hopi mas.
Mester pasa inskribí personalmente na ofisina di Skal, Kaya E.C. Craane na Playa Pabou. Inskripshon ta sera 30 di ougùstùs 2021.
Organisashon I personanan establesé na Boneiru tin preferensha pa bini na remarke pa un stènt. E pago mester tuma lugá na ofisina di Registro Sivil na Kaya Nerlandia 40, riba kuenta di “Volksfeesten” Despues di a paga mester presentá bèk ku e komprobante di pago na Skal, pa risibí aprobashon di petishon korespondiente.
Último dia pa presentá komprobante di pago ta 30 di ougùstùs 2021. Den kaso di kanselashon di hür di stènt, e hürdó NO ta risibí sèn bèk.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
Normal nobo ta permiti pa scolnan habri
Na Aruba por a nota cu masha poco mucha bou di 15 aña a wordo contagia cu e virus di Covid-19. Na Aruba nos tin 101 caso di contagio di Covid-19. Di 0-4 aña nos tin 0 caso. Di 5-9 aña nos a conoce 2 caso di cual niun di dos a wordo hospitalisa. Di 10-14 nos a conoce 5 caso cu tampoco niun a wordo hospitalisa. Di 101 caso, solamente tawata tin 7 caso entre edad 5-14 aña. (grafico 1) E percentahe di muchanan cu ta wordo infecta cu e virus na Aruba ta chikito, 4 % di e total compara cu adultonan cu ta 96%. (grafico 2)
Datanan recien di WHO tambe ta confirma cu rond mundo muchanan no ta wordo infecta mucho lihe cu Covid-19 y tampoco ta haya complicacionnan grave. (grafico 3)
Den su presentacion di dialuna anochi, dr. van Trigt di HAVA a indica cu e cifranan aki ta positivo y ta mustra cu muchanan no ta wordo contagia hopi lihe cu e virus di Covid.
Tur mucha cu ta registra na Aruba cu Covid-19 a haya esaki di adultonan den nan cas. Ta sigur tambe cu e muchanan mes no a transmiti esaki na adulto ni na otro muchanan. Esaki ta confirma cu e riesgo di contagio entre muchanan ta hopi chikito.
Mirando cu nos tin e contagio na Aruba bou control y cu e virus no ta plamando hopi mas, ta yega e momento tambe pa na Aruba nos cuminsa habri scolnan. Claro nos mester tene medidanan di precaucion y proteha esnan mas vulnerabel tanto maestronan y como studiantenan.
Tur scol mester aplica e instrucionnan y reglanan entre otro reglanan di higiena: laba man, – structura di klasnan: bankinan etc, – limpiesa: mas regular.
“Esakinan ta e instrumentonan principal pa scolnan habri na Aruba. Pakiko? Pasobra nos no kier pa niun mucha ni niun studiante sali perhudica. Esey te metanan cu nos tin y ta tumando tur medida di precaucion pa momento cu e ta safe y protocolnan ta in place, pa nos por habri scolnan bek. Ohala cu pronto por yega na un fecha pa habri scol”, Prome Minister a duna di conoce.


text:
Pueblo di Aruba un biaha mas por tabata testigo di un reunion maratonico, na unda 21 parlamentario a bin duna un show di un Parlamento critico, pero sin ningun resultado. Un biaha mas por a scucha e avalancha di maniobranan cu Otmar tabata haci den su maneho desastroso den Serlimar, pero enbes di presenta un mocion pa CONDENA tur e actonan di corupcion, mal gobernacion, patronahe politico, konkelmento cu cifranan y manipulacion, a resulta cu e gran issue di e reunion tabata un “hindervergunning”. Un “hindervergunning” cu tabata un di e exigencianan den e “bestek” na 2018, pero cu Otmar Oduber a laga saca for di e bestek. Djis pa beneficia su amigo personal y sponsor CTC, cu no a inclui e hindervergunning den su oferta contrario loke Johnson’s Enterprise SI a haci.
Aparte di esaki Otmar a peca y a desvia di por lo menos 7 ley. Ela comete actonan PENAL menciona den e.o. articulonan 2:344, 2:345, 2:353 y 2:354 dor di a pone e.o. e ley di Comptabilidad (articulo 25 inciso 4) completamente un banda. Pa colmo su colega di Finansas tambe a actua contra e MB cu nan mes a firma. Dicho MB a duna O.O. e autoridad pa desvia di un destaho publico y haci un “DESTAHO BOU MAN”, pero na final O.O. a duna su sponsor/amigo e proyecto di mas di 16 MIYON florin “UIT DE HAND”!
For di e contestanan y e documentonan presenta por a saca afo cu O.O. a haci su mes culpabel tambe di “MACHTSMISBRUIK” cu ta algo cu ta bay enpugna di nos codigo penal. Ora cu O.O. a ripara cu e oferta di su sponsor/amigo NO ta e oferta mas abou, ela bay over na “SJOEMEL” cu cifra. Esaki ta poni den un di e documentonan poni “ter inzage” durante e reunion publico. For di e documentonan claramente por a saca afo cu tanto ex-minister Otmar Oduber como e Raad van Toezicht no a actua conforme e articulo 7 di e ley riba Serlimar, cu ta bisa hopi cla cu Serlimar MESTER aplica reglanan di COOPERATE GOVERNANCE. Resultado ta corupcion na gran escala y e principio basico di Cooperate Governance, esta “fairplay” y transparencia absolutamente NO a wordo aplica. Y tur esaki cu bendicion di gobierno y di coalicion den Parlamento, cu awe kier mustra cu nan ta critico.
Ironia ta cu recientemente Parlamento a haya ta necesario pa, corectamente, dedica atrobe atencion riba e desaster cu e proyecto “Bo Bario” di Mike Eman, a ocaciona. Pero ora ta wordo confronta cu e desaster di Serlimar, ta prefera di hunga politica di avestruz. Nan a wordo bon informa riba e PORkerianan cu tabata sosode den Serlimar. Particularmente e lider di fraccion di MEP sin papia di sres. Vrolijk y Tevreden. Nan a ser informa den DETAYE kico tabata pasando, pero e tempo ey a scohe pa bay colga “vrolijk en tevreden” na O.O. y awor kier bin hunga e tigernan di papel. E dicho ta aplicabel den e caso aki cu ta bisa cu tin biaha mihó bo keda keto pa pueblo no haya sa con ingenuo bo ta, pa no usa otro palabra. Ta hopi ingenuo ora tende sr. Tevreden bisa cu e ta spera cu e incinerator chikito aki no bira un “kapitaalsvernietiging ” manera tabata e caso di Bouldin & Lawson. Ki hilaridad! No ta ABO mes a bay di acuerdo pa DESMANTELA e instalacionnan di B&L? Dicon sr. Tevreden no a pidi e minister e tempo ey, e 4 consehonan cu ta bisa cu e mihó solucion ta pa pone e planta bek den funcion, ya cu den un paar di luna lo por a cuminsa wak un alivio pa e pueblo di Parkietenbos! Y esaki cu un inversion relativamente hopi abou. Pero nooo, e issue importante ta e hindervergunning!
E gabinete Oduber 1 & 2, a percura pa un solucion duradero cu e planta WasteAway-plant di B&L, pero tur hende sa cu ta un BOYCOT FEROZ a caba cu esaki. Esaki a wordo confirma pa varios sentencia y WODC. Lastimamente mester tende un parlamentario di MEP bisa cu niun gobierno a percura pa un solucion. Durante e gabinete Oduber 1 & 2 e pueblo di Parkietenbos a conoce un alivio, esaki danki na e VISION cu a ser converti den un MISION.
Aki atrobe interes partidista a prevalece riba e interes general y awor esaki ta parce cu lo ta caso atrobe. Por a scucha cu lo bay haci masha hopi test na Parkietenbos, loke por cierto ta na su lugar, pero si realmente ta preocupa pa nos medio ambiente anto mester pidi pa haci testnan di e humanan toxico cu ta procedente for di WEB tambe. Pero eynan tur hende ta “muisstil”!!
Enbes cu a presenta un mocion cohunto di HENTER Parlamento pa CONDENA e CORUPCION Y MALGOBERNACION di Otmar Oduber, ta keda teima riba un hindervergunning. Y enbes di bin cu un mocion pa sigui cu e 4 consehonan di Serlimar y uno di PAHO pa rehabilita e WasteAway plant di B&L ta pidi mas plan atrobe. E autor di e Plan Integral y Duradero di Waste Managment ta e director actual di DNM, cu ta e consehero principal di e actual minister tambe. Pues stop di “beat around the bush” y haci loke mester ser haci pa e Pueblo di Parkietenbos. Y stop di defende e CORUPCIONNAN cu Otmar Oduber a comete den Serlimar. E parlamentarionan critico a perde tempo caba pa nan tambe bay entrega keho na OM, manera nos si a haci na december 2019 contra di e ex-minister corupto!
Partido UPP
Booshi Wever
1 oktober 2020